FDS gasi proizvodnju “Dive” i “Aure”, sljedeća na redu “Drina”? - Biznis Info\nYou are at:Home»Biznis cafe»FDS gasi proizvodnju “Dive” i “Aure”, sljedeća na redu “Drina”?\nBy BiznisInfo on\t 23/10/2018 Biznis cafe\nDokumenti do kojih je došao portal pokazuju da je uprava FDS-a još početkom ove godine znala da će BAT izmjestiti iz BiH proizvodnju određenih brendova. Jedan dokument čak nosi naziv: Odluka o prestanku proizvodnje cigareta Diva i Aura.\nIako je Fokus kontaktirao BAT za komentar na ove informacije, odgovor nisu dobili. Također, nisu dobili odgovor na pitranje da li će proizvodnja cigarete Drina biti ugašena.\nNa ovu temu razgovarali su sa Halilom Čengićem, predsjednikom Udruženja dioničara „Dividenda“.\nBankeBingoMMFSASECijeneenergijaNaftaVlada FBiHinvesticijeautomobiliAgrokorturizamIzvozstrane investicijezapošljavanjeKonzum


Milunka Nikolić, Author at Portal Pasaž\nUmetnički savet Gradske galerije Požega koja će, odlukom osnovača, od naredne godine nositi ime Gradska galerija “Milan Tucović” utvrdio je izlagački program za 2020. godinu po osnovu predloga pristiglih na konkurs. Sportsko kulurni centar Požega u čijem sastavu funkcioniše galerija je, u saradnji sa umetnicima, kao i institucijama i udruženjima koja koriste prostor galerije, utvrdio […]\nPovodom Materica, Kolo srpskih sestara – Užice organizovalo je sedamnaesti literarni i drugi likovni konkurs na temu „Majka“ namenjen srednjoškolcima. Cilj konkursa je negovanje lepe reči, misli i porodičnih vrednosti na koje nas podsećaju hrišćanski praznici Materice, Detinjci i Oci koji prethode Božiću. Naši predlozi za teme radova bili su sledeće izreke i citati: -Majčina […]\n31. Užički regionalni likovni salon u Gradskoj galeriji\nPosted: 22. decembra 2019. u 18:54 / Umetnost\nU utorak, 24. decembra, u Gradskoj galeriji Užice biće otvorena izložba radova umetnika zlatiborskog okruga, godišnji pregled radova akademskih umetnika regiona pristiglih po osnovu javnog poziva, Užički regionalni likovni salon. Ovogodišnju, 31. po redu postavku čine sačinjavaju dela 22 umetnika, a tradicionalno će biti dodeljene nagrade za najbolje radove o kojima je odlučivao stručni žiri. […]


► Južna Morava u Đunisu ugrožava 25 kuća\nJužna Morava kod Đunisa je iznad granice vanredne odbrane od poplava, a zbog njenog izlivanja u tom mestu obustavljen je saobraćaj na putu Kruševac – Aleksinac – Niš i ugroženo je 25 kuća u kojima je 27 kjudi, izjavio je načelnik Odeljenja za poslove odbrane i vanredne situacije kruševačke Gradske uprave Dušan Todorović.\nOn je agenciji Beta rekao da je nivo Južne Morave na mernoj stanici Mojsinje u 12 časova iznosio 516 centimetara, što je iznad granice vanredne odbrane od poplava.\n"Saobraćaj je na državnom putu Kruševac – Aleksinac – Niš obustavljen sinoć, reka trenutno na tom mestu raste četiri centimetra po satu, tako da je saobraćaj i dalje u prekidu na toj deonici", rekao je Todorović.\nPrema podacima nadležnih službi, na tom području poplavljeno je oko 100 hektara nebranjenog poljoprivrednog zemljišta, a voda je prodrla u većinu dvorišta domaćinstava koja se nalaze u nebranjenom području, većinu podruma, pomoćnih objekata i dve kuće, a za sada je ugroženo 25 kuća i 27 ljudi u Đunisu.\nU pripravnosti je i 12 pripadnika specijalizovane jedinice Civilne zaštite za spasavanje na vodi i pod vodom Odeljenja za vanredne situacije Kruševac.\nU opštini Ćićevac se Južna Morava izlila u atarima sela Trubarevo i Mojsinje na priobalnom delu, ali ne ugrožava domaćinstva.\nZapadna Morava je kod Kruševca u podne bila na koti 109 centimetara sa tendencijom rasta i daleko je od granice redovne odbrane od poplava, vodostaj na Rasini opada, a Ribarska reka se izlila u priobalnom delu u Kaoniku i ne ugrožava domaćinstva.


Kfor je večeras, povodom navoda o prisustvu albanskih vojnika na severu Kosova, saopštio da to nije bila provokacija, već izviđačka aktivnost grupe oficira NATO u pratnji Kfora i da nema razloga za uznemirenje.\n"Ovo nije provokacija, već zajednička aktivnost NATO, a prisustvo četiri albanska oficira ne bi trebalo nikoga da iznenade jer je Albanija član NATO već 10 godina. Osim toga, trebalo bi da bude poznato da Albanija takođe doprinosi misiji Kfora", precizira se u saopštenju Kfora, dostavljenom Tanjugu.\nKfor navodi da su oficiri koji učestvuju u tim aktivnostima iz različitih država NATO, uključujući Albaniju. Dodaje se da se aktivnost sastoji od posete različitim mestima na Kosovu, uključujući Mitrovicu i druge lokacije na severu. Povodom, kako kažu, širenja neodgovornih glasina i izazivanja neosnovane zabrinutosti među stanovništvom, Kfor poručuje da je situacija na severu, kao i širom Kosova, "apsolutno pod kontrolom i da nema nikakvih naznaka ili dokaza o mogućim nemirima ili nasilju".\n"U stvarnosti nema razloga za brigu niti straha od bilo čega", navodi Kfor.\nU saopštenju se ističe da Kfor nastavlja da bude nepristrasno posvećen svom mandatu datom od strane UN kako bi zaštitio sve ljude na Kosovu: "Svi se moraju osećati bezbednije kada Kfor sprovodi vežbe i kreće se po Kosovu".


AKPA: Izbor tužilaca mora biti javan - Društvo - Dnevni list Danas\nPočetna » Vesti » Društvo » AKPA: Izbor tužilaca mora biti javan\nAKPA: Izbor tužilaca mora biti javan\nDanas Online27.11.2019. 10:37\nFoto: AKPA (Arhiva)\n„Sednica na kojoj je Državno veće tužilaca (DVT) predložilo kandidate za izbor tužilaca održana je bez prethodne najave i time je opet onemogućeno zainteresovanoj javnosti da prati tok sednice, dok su predlozi za izbor zamenika javnih tužilaca objavljeni prekjuče popodne, nekoliko dana nakon što je sednica održana“, kaže se u saopštenju.\n„Dolazimo u situaciji da je proces odlučivanja o izboru nosilaca pravosudnih funkcija dostupniji javnosti u fazi pred Narodnom skupštinom, gde se javno prenose sednice odbora za pravosuđe, kao i rasprva u plenumu od faze izbora pred stručnim telima, a AKPA smatra da upravo pravosudni saveti treba da budu nepristrasna i otvorena tela koja bi služila kao uzor drugim organima i samoj Narodnoj skupštini sastavljenoj od političara“, ističu iz kluba.\nOsim toga, AKPA je istakao i da je nezadovoljan zbog činjenice da je samo jedan svršeni polaznik Pravosudne akademije predložen za izbor za zamenika javnog tužioca, što, kako smatraju, šalje negativnu poruku svrešenim polaznicima ove institucije, jer se nije vodilo računa o ravnomernoj zastupljenosti svih kategorija kandidata.\n„AKPA izražava nadu da će DVT u svom daljem radu više pažnje posvetiti javnosti i nastaviti da ulaže napore u tom pravcu. Pored toga, AKPA smatra da ima mesta napretku u otvorenosti ka javnosti i u drugim najvažnijim pravosudnim telima, u koja se ubraja i Pravosudna akademija, te da je potrebno da ova tela budu primer transparentnosti, jer je javnost najvažniji kontrolor u demokratskom društvu“, ističu iz ovog kluba.\nPredsednik Crvenog krsta Srbije Dragan Radovanović izjavio je danas da je na namenski račun za pomoć građanima Ukrajine uplaćeno oko 2,8 miliona dinara od početka krize u Ukrajini, kao i da je kroz našu zemlju do sada prošlo oko 30.000 Ukrajinaca.


Bez napretka u pregovorima sa MMF | SerbianForum\nBez napretka u pregovorima sa MMF\nPredstavnici Vlade Srbije ipak optimisti\n25.08.2009. 16:43 - 20:54\nMisija MMF-a već dva dana razgovara sa srpskim zvaničnicima o načinima za popunjavanje budžetskog deficita. Kako B92 saznaje, u razgovorima za sada nije bilo napretka, ali su predstavnici Vlade Srbije optimisti.\nPremijer Srbije Mirko Cvetković kaže da MMF nije inisitirao samo na povećanju PDV-a, a da će se tek narednih dana utvrditi kako će se nadomestiti manjak u budžetu.\n"Pogrešna je interpretacija da MMF insistira isključivo na povećanju PDV-a, već će to biti ostavljeno da se na tehničkom nivou razgovora utvrdi koji bi to bili elementi. Stav Vlade Srbije je da se ne ide na povećanje opterećenja privrede i stanovništva novim troškovima, s tim što ćemo razmatrati sve moguće opcije u tom pogledu", rekao je Cvetković.\nVlada Srbije je MMF-u iznela plan reforma državne administracije, a premijer navodi da ce su za ozbiljnu reformu potrebne godine.\n"Sasvim je pogrešno misliti da ta reforma treba da se završi za tri-četiri meseca. Pogrešno je i da se od nje očekuju neposredni finansijski efekti", objašnjava Cvetković.\n"Ta reforma je nešto u šta moramo da uđemo i nešto što će sigurno trajati nekoliko godina. Da bi smo postigli cilj, mi moramo da znamo šta da radimo za četiri meseca, šta za šest, i tako dalje", kazao je on.\nKrkobabić: MMF podržao reforme penzionog sistema\nPotpredsednik Vlade Srbije Jovan Krkobabić razgovarao je danas sa predstavnicima Međunarodnog monetarnog fonda o penzijama i penzionom sistemu Srbije u uslovima krize.\nU pogledu plata i penzija, u narednom periodu neće doći do smanjenja, u čemu je Krkobabić ostao dosledan kao i u prethodnim pregovorima sa MMF-om, navodi se u saopštenju iz kabineta potpredsednika Vlade Srbije.\nKrkobabić je insistirao i na mogućnosti da se kod prvih znakova oporavka ekonomije zemlje, nađe način za podršku penzionerskoj populaciji u granicama mogućih uslova. Na sastanku je ocenjeno da je ekonomska kriza u Srbiji dostigla maksimum, ali da će oporavak privrede zahtevati još izvesno vreme i produžiće se i u 2010. godini. Krkobabić je istakao da su penzioneri podneli svoj deo tereta krize koja je pogodila celi svet, pa i Srbiju.\nŠef Misije MMF-a za Srbiju Albert Jeger i njegovi saradnici upoznati su sa planiranim reformama u oblastima penzijsko-invalidskog sistema Srbije, čemu su dali svoju punu podršku.\nRazgovori su protekli u konstruktivnom dijalogu uz puno razumevanje i na obostrano zadovoljstvo, a članovi MMF-a su posebno podržali postignute rezultate u reformi PIO, istaknuto je u saopštenju iz kabineta potpredsednika Vlade Srbije.


Vujanović: Nezavisnost Crne Gore mogla bi da bude proglašena naredne nedelje\nGrađani Crne Gore opštinskim referendumskim komisijama, prema najavama predsjednika Republičke referendumske komisije Františeka Lipke, mogu još danas upućivati eventualne prigovore na referendumski proces.\nReferendumska komisija je prethodna dva dana razmotrila 199 prigovora Bloka za zajedničku državu, kojima je zahtijevano poništavanje glasanja na određenom broju glasačkih mjesta i traženo održavanje ponovnog glasanja.\nSvi prigovori su odbačeni kao neosnovani, a presuđivao je "zlatni glas" predsjedika Františeka Lipke koji je takođe saopštio da Komisija nije nadležna za veći broj prigovora. Crnogorski predsjednik Filip Vujanović izjavio je da bi nezavisnost Crne Gore mogla da bude proglašena naredne sedmice. Prema njegovim riječima, kada bude proglašena crnogorska nezavisnost nadležnost Vrhovnog savjeta odbrane biće prebačena na predsjednike dvije članice.\nOn je rekao da vjeruje da će razgovori o razdruživanju sa zvaničnicima Srbije početi i da će oni priznati nezavisnost Crne Gore, a da su sadašnji problemi tehničke prirode.\nCrnogorski premijer Milo Đukanović otputovao je danas u posjetu Briselu tokom koje će razgovarati sa -visokim evropskim predstavnikom Havijerom Solanom i evropskim komesarom za proširenje Olijem Renom.\nA predsjednik Socijalističke narodne partije Predrag Bulatović uputio je pismo visokom evropskom predstavniku Havijeru Solani u kojem je naveo primjere kršenja referendumskog procesa. On je saopštio da je utvrđeno i da preliminarni rezultat referenduma nije tačno izračunat jer je na nekim biračkim mjestima uvidom u izborni materijal otkriveno da su glasovi za "ne" prebačeni suverenističkoj opciji.


Cilj obeležavanja ovog datuma je da se skrene pažnja na značaj očuvanja prirode, podigne nivo ekološke svesti i motivišu ljudi da se uključe u borbu za očuvanje planete.\nOvaj dan se obeležava sa ciljem upozorenja na opasnosti koje prete životu na zemlji, ekosistemima i urbanim zonama, usled razvoja industrije, povećanja potrošnje energije, globalnog zagrevanja i klimatskih promena.\nKao ključni uzrok izumranja vrsta, stručnjaci navode uništavanje staništa ljudskom aktivnošću, nekontrolisanu eksploataciju svih izvora Zemlje i njenog biljnog i životinjskog sveta kao i zagađenje životne sredine. Zato se ljudi podstiču da više recikliraju, volontiraju u lokalnim zelenim projektima ili instaliraju solarne ploče u svojim kućama.\nMeđunarodni dan naše planete ima svoju zastavu, koju je osmislio američki zagovornik mira Džon Mekonel, kao i svoju himnu, po melodiji Betovene „Ode radosti” ali sa rečima o zaštiti planete, navodi britanski „Miror”.\nNeke zemlje čak obeležavaju i Nedelju planete Zemlje, sedmodnevnim aktivnostima i okupljanjima fokusiranim na svetske ekološke probleme.


MUZIKA UŽIVO: Maja i Žika @ Film - Portal 072info\nNakon ljetne stanke Caffe&food bar Film odlučio je nastaviti sa provjerenim događajima koji su okupljali veliki broj posjetilaca, te ih iz događaja u događaj iznova oduševljavali. Kako su posjetioci uistinu uživali uz muziku uživo za koju su bili zaduženi Maja i Žika, Film je odlučio ponovo organizovati svirku koja se pokazala ispravnom i punim pogotkom.\nTako vas u subotu očekuje vrhunski provod uz muziku uživo na čelu sa ljubaznim osobljem Film-a. Dovoljno je razloga da ponovo budete dio događaja koji se dugo prepričavaju, a realizivani su upravo u Filmu koji se nalazi na adresi Masarykova 21, pored službenog ulaza u BNP.\nVidimo se u Filmu, subota 14. septembar sa početakom u 21.00 sat. Svoj dolazak možete potvrditi i na FB eventu klikom OVDJE.\nPrethodni članakU Srbiji umrlo 20 osoba od groznice Zapadnog Nila\nSljedeći članakZa rad Vijeća Kongresa bošnjačkih intelektualaca 16 000 KM


Predsednik Srpske napredne stranke Tomislav Nikolić u bolničkoj sobi\nNakon četiri dana štrajka bez hrane i vode, predsednik Srpske napredne stranke Tomislav Nikolić prvi put se obratio javnosti. Saopštio je da će od utorka prihvatiti terepiju i infuziju, ali nije mogao precizirati koliko dugo će još štrajkovati.\nNa pitanje novinara BBC koliko daleko je spreman da ode u ovom protestu Nikolić je kratko tihim glasom izgovorio: "koliko bude bilo potrebno ali tako da ne ugrozim svoj život".\nNikolićev štrajk šteti imidžu Srbije u EU\nNikolić je je još dodao da štrajkom glađu ne želi da se pregovara o terminima izbora već oni moraju da se održe sada jer je došlo vreme da politička elita osiromaši a narod da se obogati.\nNikolić je dodao da ga je iz sadašnje garniture vlasti posetio samo ministar zdravlja Zoran Stanković.\nOn je rekao da njegov štrajk glađu i žeđu treba da se shvati kao post.\nDoktor Ljubomir Ilić izjavio je u utorak da je posle intenziviranja terapije lider Srpske napredne stranke u stabilnom stanju i bez poremećaja svesti.\nOn je dodao da se očekuje dalje intenziviranje terapije, ali nije želeo da kaže koje, objašnjavajući to politikom te zdravstvene ustanove.\nFile protiv Nikolićeveog štrajka\nŠef ruske diplomatije Sergej Lavrov izjavio je danas da je štrajk gladju i žedju lidera Srpske napredne stranke Tomislava Nikolića "unutrašnje pitanje Srbije" i da\nRusija računa da će se sve političke snage ponašati "u zakonskim okvirima".\nNa konferenciji za novinare posle razgovora sa svojim srpskim kolegom Vukom Jeremićem u Beogradu, Lavrov je kazao da Rusija prati političke procese u Srbiji.\n"Polazimo od toga da je to unutrašnje pitanje naše prijateljske zemlje. Računamo da će se sve političke snage bez obzira na orijentaciju ponašati u zakonskim okvirima", rekao je Lavrov, odgovarajući na novinarsko pitanje.\nRuski ministar inostranih poslova Sergej Lavrov, 21. mart 2011.\nEvropski komesar za proširenje Štefan File izrazio je nadu da će Tomislav Nikolić prekinuti strajk, jer "to nije spojivo sa težnjama za evropsku integraciju Srbije" i jer on lično treba da sačuva život i zdravlje.\nNa interparlamentarnom dijalogu Evropski parlament-Skupština Srbije u Briselu, File je juče takodje ocenio da je štrajk glađu i žeđu "pogrešan pravac" i da se ugrožavaju demokratske institucije ako se iz njih izlazi i primenjuju "poslednja sredstva".\nKako Beta saznaje iz diplomatskih izvora u Briselu, svi poslanici Evropskog parlamenta, koji su govorili o štrajku lidera SNS, jasno su stavili do znanja da su protiv takvog čina.


[VIDEO] U OŠ ''1.maj'' u Trupalu, održan je 16-ti Svetosavski turnir u šahu | Belle Amie\nPreminulo 15 pacijenata, virus registrovan kod još 3.210 ljudi\n[VIDEO] U OŠ ‘’1.maj’’ u Trupalu, održan je 16-ti Svetosavski turnir u šahu\n15:58, 27. 02. 2021 Igor Spasić Niš, Ostali sportovi, Sport, Vest dana, Video 0\nU Osnovnoj školi ‘’1.maj’’ u Trupalu, održan je 16-ti Svetosavski turnir u šahu u kome su se nadmetali učenici osnovnih škola sa teritorije gradske opštine Crveni Krst.\nPartije su igrali po takozvanom švajcarskom sistemu, uz kompjutersko parovanje, po pravilima Fide i po metodama za ubrzan šah.\nI šah trpi posledice zbog korone, tako da je Svetosavski turnir,prvo kadetsko takmičenje u Nišu i okolini,održano posle godinu dana.Okupilo je 40-oro učenika od predškolskog uzrasta do 8 razreda.Zadnjih godina ubedljivo najbolji jeste učenik Pavle Ćirić,učenik Osnovne Škole Duško Radović.\nUčenica Osnovne škole ‘’1.maj’’ iz Trupala Dejana Mitić, šah je naučila da igra od svog dede.Devojčica na turniru kaže, nema mnogo,ali ih je ipak dovoljno.\nŠah ima važnu ulogu u mentalnom i psihičkom razvoju dece,tvrde treneri.\nPokrovitelj turnira jeste Gradska Opština Crveni Krst,koja posebno stimuliše aktivnosti dece na seoskom području.\nNa samom turniru strogo su poštovane sve zaštitne epiedemiološke mere,uz nadu da će naredno takmičenje, biti održano u opuštenijim uslovima,bez maski i bojazni od virusa.


Aplikacija za muvanje za muškarce sa velikim penisom - Muški magazin - trendovi, fitness, lifestyle, saveti, devojke...\nDavid Mins je čovek koji je kreirao aplikaciju pod imenom "Dinky Dates" i ova aplikacija bila je namenjena za muškarce koji imaju manji penis, kao i za žene koje to preferiraju. Međutim, David je sada odlučio da napravi aplikaciju i za muškarce koji raspolažu sa većom opremom, pa je tako nastala aplikacija "Big One".\nSvi muškarci koji imaju penis veći od 15 cm, kvalifikuju se za prijavljivanje i na ovoj aplikaciji mogu napraviti profil. Žene koje budu tražile partnere na ovom mestu, znaće šta će ih čekati i David smatra da je to jako važno, jer će muškarci tada doživljavati manje odbijanja.\n"Istraživanja su pokazala da neke žene preferiraju manje, a neke veće penise. Zbog toga ove aplikacije postoje. Preko njih ćete biti u kontaktu samo sa ženama kojima to odgovara i koje znaju sa čime raspolažete, tako da u tom pogledu nećete biti odbijeni", rekao je David.\nNakon lansiranja ove aplikacije, više od 70.000 ljudi se prijavilo, uključujući i muškarce i žene. Ova aplikacija nudi nešto što ni jedna druga aplikacija do sada nije ponudila, tako da su muškarci i žene za sada zadovoljni.\nSada se samo postavlja pitanje, da li će muškarci lagati o svojoj dužini, kao što to većinom rade, i praviti profile na ovom sajtu iako ne zadovoljavaju uslov od 15 cm.


Makron: Kontrolisati izvoz vakcina iz EU, kritike Astazeneke\nTanjug 29. januara 2021. 21:12\nPARIZ – Francuski predsednik Emanuel Makron izjavio je danas da Evropa neće zaustaviti niti zabraniti izvoz vakcina protiv korona virusa, ali je zatražio da se kontroliše njihov izvoz iz EU.\nMakron je u intervjuu za britanski „Gardijan“ i malu grupu drugih medija rekao da\ndeluje da vakcina britansko-švedske kompanije Astrazeneka nije efikasna na starijima od 65 godina, ali je priznao da nema podatke niti zvanične informacije o tome.\n„Moramo da budemo realni: pravi problem sa Astrazenekom je da ne funkcioniše na način na koji smo očekivali. Imamo jako malo informacija, ali sve danas ukazuje da je kvazi-neefikasna za starije od 65 godina“, rekao je Makron.\nOn je naglasio da je u interesu svih da sve zemlje imaju pristup vakcinama, a Astrazeneku je optužio za nedostatak transparentnosti, nakon što je saopštila da ne može da ispuni sve obaveze iz ugovora sa EU.\n„Imamo sumnje i želimo da budemo sigurni da ako kompanija nije u mogućnosti da ispoštuje ugovor, to nije zbog toga što je previše isporučivala negde drugde. I zato je saradnja važna“, poručio je Makron.\nMakron je u intervjuu, datom u Jelisejskoj palati, upitao šta će Britanci raditi, ako, hipotetički, uspešno završe kampanju vakcinacije građana.\n„Zaustave ulazak evropskih kamiona, kada su potpuno zavisni od kontinenta?. Srećno s time“, poručio je Makron obraćajući se iz Jelisejske palate.\nKako je dodao, ako se hipotetički zamisli da Francuska, Italija i Nemačka imaju strategiju vakcinacije koja je ekstremno ambiciozna i brza, to će brzo propasti ukoliko susedne zemlje nemaju istu strategiju jer su njihove ekonomije integrisane.\n„Francuska ima 500.000 prekograničnih radnika. Tako da će sve ovo funkcionisati samo ako sarađujemo“, poručio je on.\nMakron je rekao da izvoz vakcina treba kontrolisati jer postoji „sumnjivo ponašanje i jer će, kako je naveo, zemlje dobiti isporuke kojima nisu ispoštovane ugovorene obaveze.\nOn je dodao da će odgovor Evrope na nepoštovanje ugovorenih obaveza biti proporcionalan.


Glumica Meghan Markle žena godine – Filmonizirani\nPočetna/Svaštara/Glumica Meghan Markle žena godine\nOsim princa Harryja, Meghan je osvojila i veliki broj Britanaca, a čini se i kraljevsku porodicu, posebno kraljicu Elizabetu II koja je ove godine prekršila protokol i pozvala buduću mladenku na Božić u Sandringhamu. To je prvi put da godišnjem okupljanju koje uključuje otvaranje, božićni ručak i tradicionalnu šetnju do crkve prisustvuje osoba koja formalno nije članica porodice.\n“Ona je predstavnica generacije žena koje mogu učiniti sve. Meghan je izvrstan uzor za žene, a imat će i veliki uticaj kada je riječ o određenim promjenama u kraljevskoj porodici. Meghan je baš kao i Diana u tridesetim godinama. Ne mogu se sjetiti nijedne žene koja joj je barem blizu kada govorimo o ženi godine, rekao je Morton”.


ODLAGANJE SMEĆA I DALJE NA KULAGIĆA ADI · Kraljevo.online\nNASLOVNA VESTI ODLAGANJE SMEĆA I DALJE NA KULAGIĆA ADI\nKraljevo – Postojeća gradska deponija “Kulagića ada” biće proširena – Vrednost sanacije 94 miliona dinara.\nPostojeća gradska deponija “Kulagića ada” uskoro bi mogla da bude proširena. Rešenje o eksproprijaciji zemljišta je doneto početkom avgusta. Kako je objasnila direktorka Direkcije za planiranje i izgradnju “Kraljevo”, Marica Mijajlović, projekat sanacije deponije uradio je Institut “Kirilo Savić” iz Beograda.\n“Nerešeno stanje deponije opredeljuje grad Kraljevo da 2012. godine naruči izradu novog projekta sanacije deponije. U martu ove godine je dostavljena verzija glavnog projekta po kome bi zatvaranje deponije trebalo da košta oko 94 miliona dinara. Po tom projektu postoji još deo slobodnog prostora koji bi se napunio za oko sedam godina ukupne zapremine oko 27.320 m3”, objašnjava Marica Mijailović.\nKako bi se rešio problem deponovanja komunalnog otpada u decembru prošle godine, Grad Kraljevo započeo je pregovore sa francuskom firmom SEUREKA da se iz programa FASEPA-a francuske vlade, izdvoje sredstva za izradu projektne dokumentacije za područje regionalnog sistema Kraljevo, počev od studije opravdanosti do glavnog projekta.\nPostojeća deponija u Kraljevu, za koju je izrađena potrebna urbanistička dokumentacija formirana je 1974. godine delimično po važećim propisima za navedeni objekat, objašnjava direkorka direkcije.\n“Na deponiji su 1995. godine izvedeni kompleksni radovi na sanaciji. Tada je “Kulagića ada” uređena, ograđena je odgovarajućom betonskom ogradom, formirana je prijemno-otpremna zona, kao i garažni prostor”, ističe Mijajlović dodajući da su ti kapaciteti opet bili nedovljni za grad i deponija se ubrzano puni. Alarmantna situacija sa punjenjem deponije dovodi do ugovaranja i izrade Glavnog projekta sanacije deponije 2004. godine.\n”Ovim Projektom definisana je veličina deponije. U periodu od 2004. do 2007. dodine uređena je deponija, kao i kota zatvaranja deponije od 204 metara nadmorske visine. U narednom periodu dolazi do povećanja visine tela deponije na kotu od 212 metara nadmorske visine, koja predstavlja maksimalni nivo zbog bezbednosti civilnog vazdušnog saobraćaja za sportski aerodrom u Kraljevu”, MArica Mijailoivć, direktorka Dirkecija za planiranje i izgradnu grada Kraljeva.


Polaznici Akademije informaciono-komunikacionih tehnologija (IKT) su kroz obuku, specijalizovane kurseve i praktičan rad, bili u mogućnosti da steknu znanja i veštine koje će im omogućiti da lakše dođu do posla. Kao deo petomesečne obuke polaznici imaju, pored teorijskog i praktičnog rada i obuku u firmama - članicama Niškog klastera naprednih tehnologija, po čijim potrebama je i napravljen program Akademije.\nViše od polovine projektovanih novih radnih mesta u oblastima nauke, tehnologije, inženjeringa i matematike su računarske profesije. Potreba za IT kadrovima je velika, ali je broj onih koji su kvalifikovani nedovoljan. Mladi koji poseduju tražena znanja i veštine konkurentni su na tržištu rada, i vrlo lako i brzo dolaze do posla. Projekat nema komercijalni karakter i predstavlja još jednu od niza aktivnosti NiCAT-a usmerenih ka tome da što veći broj kvalitetnih mladih što pre nađe svoje mesto u oblasti naprednih tehnologija.\nU uslovima velike nezaposlenosti veoma je važno da preduzeća koja traže nove zaposlene mogu lako da pronađu one sa odgovarajućim kvalifikacijama, a ovaj projekat im u tome pomaže. Pored obuke i zapošljavanja mladih, projekat ima za cilj da unapredi uslugu i uspostavi novi mehanizam za povećanje konkurentnosti u firmama koje su članice NiCAT klastera, zatim da unapredi saradnju između članica klastera, kao i da promoviše dobre prakse iz preduzetništva u oblasti IT-a i naprednih tehnologija.


Šta znaju Maja i Martinović šta su evropske i porodične vrednosti? | Двери\n15. маја 2019. Ostavite komentarSaopštenja\nOpozicioni poslanici nisu doneli odluku da napuste zasedanja Narodne skupštine zbog bilo kog pojedinačnog zakona, već zbog nepoštovanja ove institucije od strane vladajuće većine i stoga izjave Maje Gojković i Aleksandra Martinovića o Tijaninom zakonu smatramo neumesnim i politikantskim.\nDveri jesu za donošenje ovog zakona ali smatramo da vlast i od ovog važnog pitanja pravi politički marketing jer su pod pritiskom bojkota i protesta. Naša kritika je bila usmerena na to što su narodnu inicijativu predstavili kao svoj predlog. Kao i na to da se ne može ostaviti mogućnost da jedan čovek, predsednik države, odlučuje o životu i smrti u ovoj zemlji, o pomilovanju ili zatvoru, a da se u isto vreme ukida mogućnost otpusta koju procenjuje stručni tim. Umesto da budu odgovorni i uvaže konstruktivne kritike, jer ovo kako i sami kažu nije „politički zakon već zakon kojim se štite nemoćni“, oni se opet služe politikantstvom. Jasno je da oni ne znaju ni šta su evropske ni šta su porodične vrednosti, već samo znaju za propagandu i kršenje Ustava.\nDveri su podržavale inicijativu porodice Jurić još u vreme dok su Aleksandar Martinović i Maja Gojković ćutali i čekali šta će im o tome reći strane ambasade. Kada je Boško Obradović potpisivao ovu inicijativu upravo poslanici SNS su je u Skupštini blokirali.\nZato nas ne zanimaju njihovi jeftini trikovi i u Narodnu skupštinu ćemo se vratiti onda kada ona ponovo postane mesto normalne zakonodavne procedure i pristojnog sučeljavanja stavova, a prestane da bude rijaliti šou u režiji Maje Gojković i Aleksandra Martinovića.\nA što se tiče doživotnog zatvora za državni udar, pozdravljam ideju doživotnog zatvora za teška dela protiv ustavnog uređenja i pozivamo nadležne da pokrenu odgovarajući krivični postupak protiv ustavorušitelja Vučića\nAleksandar Martinovićdani porodiceevropske vrednostiMaja Gojkovićporodična politikaporodične vrednostiSaopštenja


Štampa knjiga Cena - Štampa udžbenika - Štampa za firme Beograd - Štamparija Digital Art\nProizvodi » Knjige\nPisanje knjige je težak posao, ali štampa knjiga ne bi trebalo da bude. Sa Digital Art štamparijom, u delu koji se bavi štampom knjiga - u dobrim ste rukama.\nObjavljivanje knjiga nikada nije bilo lakše, a Digital Art štamparija kombinuje najnovije tehnologije štampanja sa dugogodišnjim iskustvom u štampi knjiga. Bilo da se radi o poslu, školi, dobrotvornim ustanovama ili samostalnom autoru, možete očekivati da ćemo isporučiti visokokvalitetne štampane knjige po povoljnim cenama.\nIskoristite naše iskustvo štampanja i koričenja i pridružite se stotinama pisaca koji dokazuju da svako može biti objavljen bez angažovanog agenta ili izdavačke kuće, a sve to po veoma pristupačnim cenama.\nNe morate biti velika kompanija ili imati ogroman broj knjiga da biste ih štampali kod nas. Mi često pomažemo malim preduzećima i drugima kojima su potrebne usluge štampe knjiga manjeg tiraža. Možemo da uradimo štampanje hiljada knjiga, ako je to što vam treba ili da napravimo ograničenu seriju od samo 50 ili 100 knjiga. Takođe imamo mogućnosti za štampanje knjiga u potpuno digitalnoj tehnici, pogodno za male tiraže.\nPozovite nas i saznajte više o mnogim mogućnostima za štampu knjige upravo onako kako ste je zamislili. U našoj ponudi postoji digitalna štampa za manju količinu knjiga ili ofset štampa za veće tiraže.\nDigitalna štampa je ono što nam omogućava da ponudimo malu serijsku ili brzu štampu knjiga za organizacije, preduzeća ili pojedince. Podešavanje je lako i jeftino u poređenju s tradicionalnim ofsetnim štampanjem, tako da vaš trošak po knjizi može biti niži, posebno ako je u tiražu manjeg obima. Međutim, ako vam je potreban veći broj knjiga, njega ćemo štampati u ofset tehnici.\nRazgovarajte sa našim iskusnim timom oko štampe knjiga, kako biste shvatili šta je najbolje za vaše potrebe.\nVrste koričenja i završne obrade često zavise od vrste knjige i njenog željenog izgleda. U skladu sa vašim zahtevima, možemo obezbediti sve vrste koričenja i povezivanja knjiga.\nImate viziju svoje knjige za štampu? Digital Art je tu da pomogne da viziju pretvorite u stvarnost sa širokim opsegom visokokvalitetnih opcija štampe.\nOdštampajte knjigu koju ste zamišljali, onako kako želite, kad god vam zatreba i u bilo kom tiražu.\nDigital Art može pomoći i u:\nDizajniranju korica knjige\nOdabiru papira za štampu knjige\nOdabiru formata koji se savršeno uklapaju u želje čitalaca\nSuprotno popularnoj izreci, mnogi čitaoci ocenjuju knjigu prema koricama. Zato je važno da pravilno odaberete način da svoju knjigu predstavite u pravom svetlu na prvi pogled.\nKnjige koje štampa Digital Art štamparija karakteriše jasna grafika i oštar tekst. Digital Art koristi najnapredniju tehnologiju štampe u štamparskoj industriji kako bi pružio vrhunski proizvod i uslugu na najefikasniji i najbolji način.\nŠtampa knjiga može biti crno bela ili u boji, a od materijala preporučujemo papire od 80 do 250gr/m2.\nDORADNI PROCESI U ŠTAMPI KNJIGA\nOd doradnih procesa preporučujemo:\nplastifikaciju korica kjiga u mat ili sjaj varijanti\npovez kjiga spiralom, klamovanjem ili binderom.\nPosete: Danas: 21 Ukupno: 53936


NIKE Liverpool FC 2021/22 Stadium Home | Sport Vision\nNIKE Liverpool FC 2021/22 Stadium Home\nLifestyle šorc za tinejdžere\nNike Liverpool FC 2021/22 Stadium Home je muški šorts za fudbal - replika šortsa koji nose profesionalci na terenu.Ovaj šorts vam daje izgled jednak onom koji imaju vaši omiljeni fudbaleri na terenu. Visoko prozračna tkanina pomaže u otklanjanju znoja sa vaše kože, pa vam obezbeđuje udobnost na terenu i van njega. Dri-FIT tehnologija obezbeđuje suv osećaj i svežinu. Specifikacija:Muška šorts za fudbalModel: slim fitMašinsko pranje Materijal: 100% poliester.\nNike Liverpool FC 2021/22 Stadium Home je muški šorts za fudbal - replika šortsa koji nose profesionalci na terenu.\nOvaj šorts vam daje izgled jednak onom koji imaju vaši omiljeni fudbaleri na terenu. Visoko prozračna tkanina pomaže u otklanjanju znoja sa vaše kože, pa vam obezbeđuje udobnost na terenu i van njega. Dri-FIT tehnologija obezbeđuje suv osećaj i svežinu.\nMuška šorts za fudbal


Pevačica Marija Šerifović honorar od koncerta daje u humanitarne svrhe! - Muzika - Region - Vesti - Svet Plus\n20:47 8. MAR 2019.\nMarija Šerifović je spremila koncert za pamćenje u Sava centru, a sada je i otkrila da će sav novac otići u humanitarne svrhe. Naime, pevačica je ovaj koncert posvetila ženama koje se bore protiv kancera dojke. Ona je bila izuzetno raspoložena pred spektakl, a honorar koji dobije ide upravo ženama koje su obolele od kancera. Izjavila je:\n"Preuzbuđena sam i nadam se da će se publici dopasti ono što smo spremili. Imamo 30 muzičara na sceni, što je rekord u Sava centru, bilo je teško to organizovati, a ovim putem se zahvaljujem svim saradnicima."\nVerica Šerifović, koja je u prvim redovima čekala da njena ćerka započne koncert izjavila je:\n"Jedva čekam da krene, za sada sam mirna. Ona je pravi profesionalac, jedva čekam da izađe na scenu."


Na tradicionalnoj svečanosti u Bečeju u prepunoj velikoj sali skupštine opštine sportiste, predstavnike klubova i novinare pozdravili su Endre Hegediš, predsednik lokalnog sportskog saveza, predsednik opštine Vuk Radojević, lokalnog parlamenta Peter Knezi i član Opštinskog veća za sport i omladinu Miomir Jelenić.\nGovornici su ukazali na činjenicu da mali grad kao što je Bečej ima veoma mnogo uspešnih sportista, te su rekli da je to velika čast i privilegija za grad. Predsednik opštine je istakao da će u narednoj godini za sport biti obezbeđeno dva i po puta više novca nego ove i prošle godine, planira se i renoviranje „Partizana“, rekonstrukcija krova sportskog centra, a ovoj ustanovi će u budžetu za 2013. godinu biti obezbeđeno 40 procenata više novca nego 2012. godine, rekao je Radojević.\nPriznanja najboljim sportistima, trenerima, ekipama, sportskim organizacijama, sportskim radnicima i jubilarno priznanje nagrađenima su dodelili Radojević, Knezi, Hegediš i Jelenić.\nU kategoriji mlađih pionirki za najbolju je izabrana Sabina Šurjan (Stonoteniski klub Vojvodina, Bačko Gradište), druga je Jovana Ječanski (Plivački klub „Svim star“) a treća njena klupska koleginica Ana Jeftenić. Kod mlađih pionira najuspešniji je Dušan Jasnić (Karate klub Bečej), drugi je Denis Der (PK „Svim star“), a treći Akoš Benke (STK Vojvodina).\nNajbolja među pionirkama je Una Obradović (KK Bečej), druga je Jelena Ječanski (PK „Svim star“) a treća Biljana Relić (Kajak kanu klub Bečej). U muškoj konkurenciji u istom uzrastu za najboljeg je proglašen Milorad Todorović (Karate klub Bačko Petrovo Selo), njega slede Bence Balzam (PK „Svim star“) i Armin Kovač (KKK Bečej).\nIvona Čolaković (PK „Svim star“) je najbolja kadetkinja, druga je Nevena Kosanović (KK Bačko Petrovo Selo), dok je treće mesto pripalo kajakašici Ljiljani Nović. Džudista Dušan Dragović je najbolji kadet, drugi je Vanja Mandić (Vaterpolo klub Bečejac), a treći Aleksandar Grujić (Fudbalski klub Bečej).\nU konkurenciji juniorke prva je Milena Švonja (Kik- -boks klub Bečej), drugo mesto je pripalo Aneti Poljak (STK Vojvodina), a treće Spasiji Stojkov (Ženski odbojkaški klub Bečej). Kod juniora je najuspešniji bokser Ervin Kovač, drugi je Nikola Džigurski (KKK Bečej), a treći Božidar Pelengić (Vaterpolo klub Bečejac).\nZa najuspešnije ekipu su proglašene kadetkinje STK Vojvodina, drugoplasiran je kadetski dvojac KKK Bečej Biljana Relić-Ljiljana Nović, a trećeplasirani je pionirska štafeta PK „Svim star“.\nTrener godine je Jožef Šoti (KKK Bečej), njega sledi Dragan Bunjevački (KK Bečej), a trećeplasirani je Jovan Ječanski (PK „Svim star)“.\nNagrađeni sportski radnici su Milorad Lončarević (DŽK Mladost) i Šandor Poljak (STK Vojvodina).\nNajuspešniji sportski klub u 2012. godini je Stonoteniski klub Vojvodina iz Bačkog Gradišta, druga nagrada je pripala Klubu malog fudbala Bečej, a treća Fudbalskom klubu Vojvodina iz Bačkog Gradišta.\nPosebno priznanje za četiri decenije uspešnog rada dodeljeno je Džudo klubu Mladost, a priznanja za životno delo su dobili Olga Češljarov (sportska radnica), dr Ivan Žikić (medicina rada i sporta), Milan Mitrović (penzionisani profesor fizičkog vaspitanja) i Milivoj Gajinović (profesor fizičkog vaspitanja, prvi diplomirani trener fudbala u Bečeju).\nViše iz ove kategorije « PRVA B LIGA SRBIJE: Bez Ristića i Krečkovića ka eliti\tPRVA LIGA SRBIJE: Poraz u drugom poluvremenu »


RTCG - Radio Televizija Crne Gore - Nacionalni javni servis :: Društvo :: Donacija AmCham-a konjičkom klubu "Budućnost"\n10. 12. 2019. 20:20 >> 20:36 0\nDonacija AmCham-a konjičkom klubu "Budućnost"\nPovodom obilježavanja Dana zahvalnosti, Američka privredna komora u Crnoj Gori uručila je donaciju u vrijednosti od 10 hiljada eura Sportskom konjičkom klubu "Budućnost". Prikupljena sredstva biće iskorišćena za organizovanje inkluzivnih radionica i individualnih terapija za djecu sa posebnim potrebama.\nKomitet za društveno odgovorno poslovanje AmCham-a odlučio je da novac uruči klubu "koji praktikuje rehabilitaciju i edukacije za osobe sa intelektualnim smetnjama, poremećajem iz spektra autizma, razvojnim poremećajima, kao i za djecu koja kasne u psihomotornom razvoju, cerebralnom paralizom i psihoemocionalnim poteškoćama", navodi se u saopštenju.\nTerapije uključuju aktivnosti koje su pod nadzorom stručnjaka za mentalno zdravlje, uz podršku profesionalnog konja.\nKlub "Budućnost" sarađuje sa Resursnim centrom "1. Jun" iz Podgorice, te Dnevnim centrima Igalo, Cetinje, Pljevlja i Nikšić.\nPredsjednik AmCham-a Nikola Tripković, zahvalio se kompanijama, članicama Komore, na ukazanom povjerenju, te prihvatanju i dijeljenju sistema vrijednosti koji AmCham promoviše u Crnoj Gori.\nIzvršni direktor Sportskog konjičkog kluba „Budućnost“ Zoran Tomčić istakao je da je počastvovan što je na osnovu ovogodišnje odluke Komiteta upravo Klub „Budućnost" izabran za donaciju.\n"Želim da se zahvalim na značajnim sredstvima koja ste ovom prilikom izdvojili za potrebe realizacije hiporehabilitacionih tretmana za djecu sa smetnjama i teškoćama u razvoju" kazao je Tomčić.\nAmerička ambasadorka Džudi Rajzing Rajnke kazala je da je donacija odlični primjer kako aktivna i dinamična poslovna zajednica može da napravi pozitivnu razliku, ne samo u ekonomskom, nego i u društvenom smislu. Dodala je da donacija članica AmCham-a na najbolji način odražava duh Dana zahvalnosti.\nAmCham Montenegro Konjički klub "Budućnost"\nMiročević opet u mreži evropskih AmCham\nRegion može ojačati svoju poziciju\nStranci ipak u CG ulažu 1,5 milijardi eura


Srbija: Finansijska istraga rada novinara, medija i civilnog društva izaziva zabrinutost – Centar za razvoj lokalnih medija\nSrbija: Finansijska istraga rada novinara, medija i civilnog društva izaziva zabrinutost\nOstavi komentar\t/ Medijski sektor / Napisao\tcrlm1\nARTICLE 19, kao deo mehanizma brzog reagovanja za slobodu medija (Media Freedom Rapid Response), zabrinut je finansijskom istragom koju su srpske vlasti pokrenule nad novinarima, medijima i organizacijama civilnog društva. Uprava za sprečavanje pranja novca srpskog Ministarstva finansija sastavila je spisak medija, novinara i nevladinih organizacija čije bankarske podatke želi da proveri. Podaci o ovoj listi objavljeni su u srpskim medijima 27. jula 2020 godine.\nS obzirom na nedavne napade na novinare i slobodu medija u Srbiji, zabrinuti smo da bi to mogla biti zloupotreba zakonskog mehanizma kako bi se izvršio pritisak na kritične glasove u Srbiji.\nNa listi su brojne organizacije i pojedinci koji se bave istraživačkim novinarstvom, zaštitom ljudskih prava, transparentnošću, razvojem demokratije, vladavinom prava i dobročinstvom (20 pojedinaca, među kojima je šest novinara, 37 medija i nevladinih organizacije od kojih 10 čine mediji i organizacije koji se bave slobodom izražavanja). Kako većina organizacija ima projekte finansirane od strane domaćih i međunarodnih donatora koji imaju veoma stroga pravila i postupke za trošenje novca i koji podležu finansijskoj reviziji, nije jasno koji su razlozi za sumnju i za pokretanje ove vrste postupka. Zabrinuti smo da bi ovakva vrsta kampanje, bez opravdanih razloga, mogla dovesti do diskreditacije pojedinaca i organizacija u javnosti.\nPartneri mehanizma brzog reagovanja za slobodu medija (MFRR) pomno će nadgledati ove istrage i podržati medije i organizacije civilnog društva u njihovom zahtevu da Uprava za sprečavanje pranja novca srpskog ministarstva finansija iznese razloge sumnje zbog kojih su naredili vanredno prikupljanje informacija o organizacijama i pojedincima od strane komercijalnih banaka.\nOvo saopštenje od strane ARTICLE 19 deo je mehanizma brzog reagovanja za slobodu medija (MFRR), koji prati, nadgleda i reaguje na kršenja slobode štampe i slobode medija u državama članicama EU i zemljama kandidatima. Ovaj projekat pruža pravnu i praktičnu podršku, javno zagovaranje i informisanje radi zaštite novinara i medijskih radnika. MFRR je konzorcijum koji predvodi Evropski centar za slobodu štampe i medija (ECPMF), uključujući ARTICLE 19, Evropsku federaciju novinara (EFJ), Free Press Unlimited (FPU), Institut za primenjenu informatiku na Univerzitetu u Lajpcigu (InfAI), Međunarodni institut za štampu (IPI) i CCI / Osservatorio Balcani e Caucaso Transeuropa (OBCT). Projekat sufinansira Evropska komisija.


Krstajić se okrenuo kvalifikacijama za LE\nDoskorašnji selektor reprezentacije Srbije posvetio se sada drugom izazovu.\nNema odmora za Mladena Krstajića ni posle odlaska sa mjesta selektora reprezentacije Srbije.\nOn je, kao što znate, predsjednik FK Radnik iz Bijeljine, koji će u novoj sezoni biti jedan od predstavnika BiH u kvalifikacijama za Ligu Evrope.\nZanimljivo, rival u prvom kolu kvalifikacija biće im slovački Spartak iz Trnave, ekipa koju je Crvena zvezda prošle godine eliminisala u trećem kolu kvalifikacija za Ligu šampiona.\n''Plasman u Ligu Evrope veliki je uspjeh za Radnik, s obzirom da smo mi jedna mala i skromna sredina, koja nastoji da se kroz fudbal afirmiše. Činjenica je da smo mi po organizaciji i budžetu daleko ispod nivoa Spartaka iz Trnave, ali nastojaćemo da se u što boljem svjetlu prikažemo sportskoj i fudbalskoj javnosti u BiH i regionu.\nSjetimo se utakmica od prošle godine kada je Spartak iz Trnave eliminisao Zrinjski u kvalifikacijama za Ligu Šampiona, a onda je dobro namučio i Crvenu zvezdu, što dovoljno govori o njihovom kvalitetu", rekao je Krstajić za klupsku stranicu.\nIako Radnik ostvaruje zapažene rezultate u Premijer ligi BiH, finansijska situacija u klubu je nezavidna.\n''Uslovi u kojima mi radimo faktički su van svakih sportskih normi ovog ranga takmičenja. Kada se spomene naš godišnji budžet od nekih 300.000 do 400.000KM i pri tome iz godine u godinu taj budžet je sve manji, svi vas gledaju u nevjerici.\nVelika je ovo zasluga svih struktura u Radniku, počevši od klupske uprave, administracije, a posebno ogroman posao odradili su stručni štab i igrači kojima pripada svako poštovanje i najveća zasluga.\nDosta smo osporavani u medijima, ali mi smo jedna mala i kompktna cjelina koja želi da napreduje iz godine u godinu i tu nas ne može niko zaustaviti. Rezultat nam nije bitan koliko je bitna naša afirmacija u najmasovnijem takmičenju u Evropi", objašnjava Krstajić.\nRadnik će evropske utakmice kao domaćih igrati na Gradskom stadionu u Banjaluci.\n"Ovom prilikom bih se zahvalio sportskim prijateljima iz Borca, koji su nam po drugi put izašli u susret ustupivši stadion, a tu je i bezrezervna podrška od strane državnog vrha Republike Srpske, jer mi kroz fudbal afirmišemo sport u gradu Bijeljini, RS i BiH", zaključio je Krstajić.\nUbjedljiv poraz Zvezde u Londonu\nMeč Premijer lige posmatralo svega 60 gledalaca\nŽižović: Može li Radnik izazvati Sarajevo i Željezničar? Teško pitanje\nRukometaši Bijeljine bolji od Dervente\nRadnik razbio Tuzla City na Tušnju\nBorac produžio agoniju Zvijezde\nStjepanović: Nismo u situaciji da nekome prijetimo\nViše iz ove kategorije « Poznati potencijalni rivali Radnika u 2. kolu kvalifikacija za Ligu UEFA Hrvatska rival Srbije u finalu »


U Urgentnom centru Kliničkog centra Crne Gore pacijent fizički napao ljekara | MTELCG\nU nedjelju veče, pacijent iz Kolašina, fizički je napao ljekara u Urgentnom bloku, koji mu je ukazivao medicinsku pomoć, saopšteno je iz KCCG.\n"U Urgentnom centru Kliničkog centra Crne Gore (KCCG) u nedjelju, u večernjim satima pacijent je, ničim izazvan, fizički napao dežurnog ljekara. Vinovnik ovog nemilog događaja dovezen je iz Kolašina, zbog lakših povreda, u Urgentni centar sanitetskim vozilom ZHMP uz medicinsku pratnju", saopšteno je iz KCCG.\nReagovali su zaposleni Službe obezbjeđenja KCCG, kao i pripadnici Uprave policije koji su pacijenta, nakon što su mu je pružena medicinska pomoć, priveli u Centar bezbjednosti.\n"Ubrzo nakon incidenta, uprkos neprijatnosti i stresu koji su doživjeli, kompletno osoblje Urgentnog centra profesionalno i efikasno je zbrinulo šest osoba povrijeđenih u saobraćajnoj nezgodi", saopšteno je iz KCCG.\nKCCG, kako navode, najoštrije osuđuje ovaj i sve napade na zdravstvene radnike.\nNedopustivo je, poručuju iz KCCG, da ljekari iako obavljaju izuzetno težak i odgovoran posao, vrlo često budu izloženi verbalnim i fizičkim napadima nesavjesnih pojedinaca.\n"S obzirom na to da su ovakve scene sve češće, ne samo u KCCG, nego i u ostalim zdravstvenim ustanovama, očekujemo i apelujemo na nadležne institucije da preduzmu sve zakonom raspoložive mjere kako bi zaštitili lični i profesionalni dignitet i obezbijedili sigurnost na radnom mjestu svih zaposlenih u zdravstvenom sistemu Crne Gore, za dobrobit naših pacijenata", saopšteno je iz KCCG.


Očekuje se pojačan saobraćaj na putu Miloš Veliki – Srbija NAŠA Zemlja\nOčekuje se pojačan saobraćaj na putu Miloš Veliki\nby admin February 16, 2021, 4:27 pm 1.1k Views\nPutevi Srbije saopštili su da se na autoputu Miloš Veliki tokom dana u popodnevnim i večernjim satima očekuje povećan intenzitet saobraćaja.\nNavode i da preduzimaju sve neophodne mere kako bi vozila brže prolazila, te su svi naplatni kanali u funkciji bez minuta pauze. Duž autoputa Miloš Veliki na portalima sa izmenljivom saobraćajnom signalizacijom biće istaknuta obaveštenja o zadržavanjima na naplatnim stanicama i stanju na autoputu.\nPutevi Srbije u saopštenju apeluje na sve učesnike u saobraćaju da prilagode brzinu uslovima na putu, drže bezbedno odstojanje i poštuju saobraćajnu signalizaciju.\nKad je reč o izmeni režima saobraćaja zbog radova na putevima, navode da je u Staroj Pazovi, u zoni postojećeg putnog prelaza i delu ulice Ćirila i Metodija od 25. januara obustavljen saobraćaj zbog početka izgradnje nadvožnjaka, a da je alternativni putni pravac put Stara Pazova – Inđija i Inđija – Putinci.\nNa Petlji Umčari za saobraćaj su zatvorene preticajna i vozna saobraćajna traka u smeru Beograd-Niš i Niš-Beograd, a saobraćaj se odvija krajnjim desnim trakama.\nNa Petlji Surčin i Petlji Ostružnica zbog radova na rehabilitaciji kolovoza u desnoj saobraćajnoj traci na mostu preko reke Save, saobraćaj iz pravca Novog Sada ka Beogradu preusmeren je na novoizgrađeni deo mosta (suprotan smer), iz pravca Beograda ka Novom Sadu.\nNa naplatnim stanicama na autoputevima zadržavanja vozila.\nPrema informacijama Uprave granične policije u 13.25 časova na graničnom prelazu Batrovci, na izlazu teretna vozila čekaju 60 minuta, na Gradini 120, a na Horgošu 90 minuta.


ALU STOLARIJA – Tende – Tende Beograd – Mini rolo plast\nAluminijumska stolarija je proizvod koji je namenjen zastakljivanju velikih povrsina, koje zahtevaju postojanost, cvrstinu a sa drude strane laganu konstrukciju. Ubrajaju se u najzahtevnije gradjevinske elemente i u arhitekturi predstavljaju vazan i kreativan deo fasade, koja ce svakom objektu dati posebnu notu luksuza.\nElegancija je ono sto odlikuje aluminijumsku stolariju. Aluminijum je sinonim za finu obradu, uz jasne i ostre linijei mozete ocekivati samo perfekciju i savrsenstvo u izradi prozora i vrata.\nZbog svoje lakoce odrzavanja i estetske privlacnosti ALU stolarija se najcesce koristi za uredjenje poslovnih prostorija i modernih fasada.\nAluminijumska stolarija bez termickog prekida tzv. “hladan profil” je slab toplotni izolator, taj nedostatak je resen pravljenjem profila sa prekinutim termickim mostom- profil sa termo prekidom, cime su drasticno poboljsana njegova izolaciona svojstva.\nAluminijumska prozori moze biti izradjena od plastificiranih ili eloksiranih profila.\nVrstu profila mozete izabrati u skladu sa potrebama prostora kojim raspolazete.\nALU stolarija Miniroloplast se proizvode od profila renomiranih grckih proizvodjaca Alumil I Elvial. U zavisnosti zelje kupca aluminjumski prozori se mogu praviti u raznim oblicima, dimenzijama I sisteme sa razlicitim mogucnostima. U ponudi su sledeci aluminijumski sistemi :\n- harmonika sistem\n- stakleni klizno preklapajuci sistem sa gornjom I donjom vodjicom, za zastakljivanje terasa


Apsolutni šampion Jumeriah Group\nPrva jesenja priredba na Novosadskom sajmu je, kao i jesen, bogata i puna plodova, pa se na Međunarodnim sajmovima „Lorist” ujedno vrednuje i kvalitet svežeg voća i povrća, stonog grožđa, lekovitog bilja i preparata od lekovitog bilja.\nUz ove proizvode, ocenjuje se i kvalitet opreme za lov i ribolov, kao i kvalitet ugostiteljsko-turističkih objekata i usluga, a na jučerašnjoj Večeri šampiona na Novosadskom sajmu uručena su priznanja najboljima. Apsolutni šampion kvaliteta je Jumeriah Group iz Ujedinjenih Arapskih Emirata, a Veliki šampionski pehar pripao je Opštoj bolnici s porodilištem „Gea” u Novom Sadu, dok je Opštini Novi Bečej uručen Srebrni šampionski pehar.\nOcenjivačke komisije počele su da rade još tokom leta, a konkurencija je bila veoma oštra, kvalitet proizvoda, kao i ocenjivanih ugostiteljsko-turističkih objekata i usluga visok, te su odlučivale nijanse. Novosadski sajam s posebnom odgovornošću pristupa ocenjivanju kvaliteta koje je starije od Novosadskog sajma. Naime, Novosadski sajam ove godine obeležava 95 godina postojanja, a ocenjivanje kvaliteta ima tradiciju dugu 130 godina.\nPovodom Sajma turizma ocenjivan je kvalitet ugostiteljsko-turističkih objekata i usluga, na kojem je učestvovalo 170 izlagača, što je za 15 odsto više nego prošle godine, rečeno je na Večeri šampiona. Pored objekata u našoj zemlji, ocenjivani su i oni u inostranstvu – od Ujedinjenih Arapskih Emirata, Velike Britanije do zemalja bivše Jugoslavije i Austrije, čime je potvrđen značaj priznanja Novosadskog sajma, kao i renome ocenjivačkih komisija.


15.06.2019 / 20:00 BiH - USK pred novim valom\nMigrantska kriza postala je predmetom dnevnopolitičkih potkusurivanja u BiH, a na površinu su isplivale sve manjkavosti sistema podijeljene nadležnosti između različitih nivoa vlasti, upozoravaju sagovornici Vijesti.ba.\nSituacija u USK kulminirala\nGradonačelnik Bihaća Šuhret Fazlić upozorava da je situacija kulminirala krajem prošle sedmice, jer je broj migranata u gradu naglo povećan.\nNakon incidenata, Vlada USK usvojila je određene mjere, poput kontrole privatnog smještaja i ograničavanja kretanja u pojedinim dijelovima, što je, prema Fazlićevim riječima, dalo određene rezultate.\nFazlić naglašava da se USK već nalazi pred novim valom migranata, na šta su lokalne vlasti prethodnih godinu i po upozoravali više nivoe.\n(Ne)ravnomjeran teret migrantske krize\nMigrantska kriza bila je tema ovosedmične hitne sjednice Predsjedništva BiH, ali je okončana bez konkretnih zaključaka. Predsjedavajući Milorad Dodik odbio je prijedloge svojih kolega Željka Komšića i Šefika Džaferovića koji su išli u pravcu da pripadnici Oružanih snaga BiH budu angažovani kao pomoć Graničnoj policiji BiH i budu raspoređeni na granici prema Srbiji i Crnoj Gori.\nDodik nije dao saglasnost ni na predloženi zaključak o raspoređivanju centara za smještaj migranata po cijeloj BiH, što vojni analitičar Đuro Kozar smatra pogrešnom odlukom.\nOn podržava ideju da migranti budu dislocirani iz USK na više drugih lokacija. Time bi se, pojašnjava, postigle najmanje tri stvari.\n"Prvo, bile bi preciznije evidencije migranata i njihova zaštita od onih koji se bave krijumčarenjem i trgovinom ljudi. Drugo, bilo bi bolje razdvajanje mirnih migranata od onih koji prave probleme, a među kojima vjerovatno ima i bivših pripadnika ISIL-a. Treće, angažman IOM-a bio bi bolji i sveobuhvatniji, jer se stiče utisak da se ova organizacija na području USK pomalo pogubila i da očekivana pomoć izostaje", precizira naš sagovornik.\nDržava tradicionalno zanemarila građane\nDok se konkretni potezi vlasti gube u lavirintu nadležnosti, najveći teret migrantske krize snose građani, posebno oni sa prostora USK.\nUniverzitetski profesor i aktivista iz Bihaća Irfan Hošić mišljenja je da se na slučaju migrantske krize i humanitarne katastrofe u ovom gradu ponovo pokazala nesposobnost države, njeno nepostojanje.\n"Mi smo nefunkcionalna država na svim nivoima. Nemamo kapacitete ni da riješimo banalne probleme, poput pitanja pasa lutalica, a kamoli ozbiljne probleme. Država je ponovo, tradicionalno zanemarila svoje građane. Oni su političarima u fokusu samo tokom predizborne kampanje, nakon koje političari tradicionalno ne servisiraju potrebe građana, od najsitnijih do najozbiljnijih pitanja", kaže Hošić je Vijesti.ba.\nOn zapaža da bh. političari nisu na nivo svojih evropskih kolega, koji imaju kapacitet da zanemare ideološke razlike i da se okrenu servisiranju problema građana.\nKao primjer ilustruje odnos, kako naziva, predsjednika bošnjačkog naroda prema gradonačelniku Bihaća.\n"Nisu u istoj političkoj partiji i saradnja ne funkcioniše. Fazlić nema podršku državnog ili entitetskog nivoa, jer je na izborima pobijedio kao nezavisni ili polunezavisni kandidat. Tu dolazi do nesporazuma, a građani na svojim leđima trpe", zaključuje naš sagovornik.


Janković: Nema male diskriminacije, ona je uvek štetna i opasna - Društvo - Dnevni list Danas\nPočetna » Društvo » Janković: Nema male diskriminacije, ona je uvek štetna i opasna\n0Piše: Fonet 31. januara 2018. 12.24\nVerujem, rekla je Janković za RTS, da će državni vrh Srbije nastaviti da vodi dosadašnju politiku koja vodi isključivo ka miru, stabilnosti i što je još važnije razvoju i prosperitetu.\nMržnja i netrpeljivost ne mogu ništa dobro doneti, nema argumenata za relativizaciju zločina, niti bi trebalo da vodimo takvu rasprave, ali ovo prilika da kažemo da nema male diskriminacije koju treba tolerisati, već je ona uvek štetna i opasna, ocenila je Poverenica.\nNikakve dileme ne postoje da bilo koji susret na najvišem nivou, na nivou predsednika, može doneti dobro, tu se vode, postavljaju i trasiraju pravci državne politike i to je dobro za sve nas i jako dobra politička poruka, ocenila je ona.\nKada je reč o porukama mržnje na tribinama, kao i o transparentu navijača Crvene Zvezde zbog koga je i Evroliga najavila istragu, Janković je ukazala da se ne sme dozvoliti da pojedinačni incidenti stvaraju sliku srpskog društva kao netolerantnog.\nKada ste na čelu institucije za ravnopravnost, odnosno za zabranu diskriminacije, morate da budete spremni da ćete često biti usamljeni i u reakcijama i u aktima koje donosite, ali mi ćemo to uvek nastaviti da radimo pre svega zbog naše dece i mladih jer njima uvek treba dati pravu stranu medalje, rekla je Janković.\nNastavićemo da reagujemo zbog toga što ne treba da dozvolimo da pojedinačni incidenti stvaraju sliku naљeg društva kao netolerantnog što Srbija nije, jer smo imali priliku i da na ovom događaju vidimo šta misli, zapravo većina se nije slagala, dodala je Janković.\nKancelarija za zaštitu ravnopravnosti nema mehanizme za kažnjavanje, ali uvek je od pomoći kada imate reakcije drugih državnih organa, sportskih saveza, civilnog društva, rekla je Janković.\nBrankica Janković, Diskriminacija


Benchmark na MWC 2015: izveštavanje na nivou najvećih stranih sajtova\nPočetnaČlanciČlanci o mobilnim uređajimaČlanciBenchmark na MWC 2015: izveštavanje na nivou najvećih stranih sajtova\n20.02.2015 19:45 | 4 Mobile\nVeliki svetski mediji najvažnije događaje iz svojih oblasti interesovanja pokrivaju sa više, a neretko i više desetina novinara. Benchmark će upravo na sličan način pokriti dolazeći Mobile World Congress u Barseloni, sa željom da svojim čitaocima omogući da iz prve ruke od kompetentnih ljudi saznaju sve o mobilnim uređajima i tehnologijama koji će tamo biti predstavljani od 2. do 5. marta. U punom sastavu, sa kompletnim uredničkim timom.\nMobile World Congress u Barseloni se izdvojio u proteklim godinama kao jedan od najznačajnijih događaja ovog tipa u svetu, a svakako najznačajniji na evropskom kontinentu. Stoga je sasvim logično da krajem svakog februara i početkom marta glavni grad Katalonije postane epicentar svetskih dešavanja u sferi mobilnih tehnologija. Telefoni, tableti, nove usluge, bezbrojne nove tehnologije, sve se to sjati u Barselonu kako bi svetu bilo predstavljeno šta treba očekivati u narednim godinama. Benchmark će ove godine biti tamo u petočlanom sastavu\nSasvim je jasno zašto je Barselona dobijala na uticaju u proteklim godinama, a neki drugi IT&C sajmovi gubili ili stagnirali. Mobilne tehnologije su napravile ogroman proboj u proteklim godinama, i verovatno nema potrebe da (stalno) ponavljamo kakav je uticaj na naš život i svakodnevicu, bilo da pričamo o komuniciranju sa prijateljima, poslovnim potrebama, pristupu internetu ili nečemu drugom, izvršilo omasovljivanje smartfona i drugih pametnih uređaja. Sve to, svakako, u kombinaciji sa tehnologijama koje su omogućile iskorišćenje njihovih potencijala. Ekrani osetljivi na dodir, brzi modem čipovi, veliki napredak telekomunikacionih infrastruktura, optimizovanje internet sadržaja i tako dalje, mogli bismo veoma dugo da nabrajamo.\nBenchmark u Barseloni, sa izveštajima koji kreću već 1. marta kada dan pre početka sajma najveći proizvođači predstavljaju nove modele top telefona\nOd „svetog trojstva“ evropskih sajmova – Mobile World Congress u Barseloni, CeBit u Hanoveru i IFA u Berlinu – primetno je da je MWC značajno rastao i uvećavao se iz godine u godinu. Bili smo prisutni proteklih nekoliko godina, pa i sami možemo da posvedočimo eksponencijalnom rastu interesovanja u svakom pogledu. Zapravo, ove godine su kriterijumi za MWC ozbiljno pooštreni, kako bi se redukovao broj redakcija i analitičara koji će uživo prisustvovati sajmu. Sa druge strane, CeBit je verovatno najviše opao, kao sajam pre svega posvećen PC industriji i B2B poslovanju, dok je IFA i dalje zadržala snažno prisustvo u IT svetu, oslanjajući se pre svega na multimediju i zabavu.\nStoga je sa porastom značaja mobilnih uređaja i tehnologija porastao i značaj i obim Mobile World Congress manifestacije. Nema nijednog iole značajnog imena u svetu mobilnih tehnologija koje se neće naći u Barseloni, od 2. do 5. marta ove godine, kako bi predstavio svoje proizvode, rešenja, aplikacije, tehnologije. Naravno, za čitaoce našeg sajta su najinteresantnije kompanije koje direktno stoje iza uređaja koji se željno iščekuju, kao što su Samsung, HTC, Lenovo, Huawei, Microsoft i drugi...\nUpravo će ove kompanije predstaviti u Barseloni svoje dolazeće top proizvode, kao što su Galaxy S6 smartfon, kao i njegov ljuti rival sa Tajvana, One M9. Sa pravom se očekuje da će ovi uređaji biti zvezde dolazećeg sajma, a njihovo predstavljanje je zakazano za 1. mart, dan pre početka samog sajma. Huawei i Lenovo će takođe predstaviti svoje vodeće telefone, i svi ostali proizvođači će želeti da se predstave u najboljem svetlu javnosti u Barseloni.\nOvaj put će Benchmark ići u značajno jačem sastavu nego ikada do sada. Veoma je teško opisati dimenzije onoga što čovek susretne kada se nađe ispred Fira Gran Via ili u nekoj od osam (ili više) velikih hala sajma. Nećemo preterati ako kažemo da su pojedini štandovi veličine hale beogradskog sajma. Jedna osoba ne može biti istovremeno na više mesta, i može da se posveti samo deliću onoga što se dešava na MWC-u; iz prostog razloga što ne može da bude na više lokacija u isto vreme.\nStoga će Benchmarkov tim ovaj put činiti petoro izveštača, odnosno kompletan urednički tim. Pokrićemo sve najbitnije događaje, sa naročitim naglaskom na one koji će pre ili kasnije postati relevantni i za naše tržište. Bićemo na svim bitnijim manifestacijama, počev od nedelje, 1. marta, kada će dan pre početka samog sajma Samsung, HTC i Huawei održati posebne događaje na kojima će predstaviti svoje adute za naredni period – a mi veoma osnovano nagađamo da će se raditi o vodećim telefonima ovih kompanija.\nOčekujte mnoštvo izveštaja u video formatima, hands-on prikaze, intervjue, utiske sa lica mesta...\nPrva javljanja možete da očekujete već u subotu, dok od nedelje pa nadalje radimo punom parom na sajamskim dešavanjima. Posetićemo štandove najvećih proizvođača. Videćete najatraktivnije uređaje, pričaćemo o najvažnijim dešavanjima, intervjuisaćemo važne osobe iz sveta mobilnih tehnologija koje imaju šta da kažu na različite teme. Videćete ekskluzivne hands-on video zapise, a javljaćemo se u veoma kratkom roku sa lica mesta kako bismo vam što pre preneli naše impresije vezane za dešavanja koja će se smenjivati vrtoglavom brzinom.\nKada spominjemo sve što vas čeka na Benchmarku u periodu od 1. do 5. ili 6. marta, verovatno vidite da spominjemo puno stavki koje podrazumevaju video – ili je makar video najlogičniji izraz takvog reportažnog formata. Upravo to i možete očekivati. Kreiraćemo više desetina video zapisa sa lica mesta.\nProšlo je vreme kada se gro izveštavanja bazirao na tekstu i čitanju, došao je trenutak da napravimo dramatičan, kvalitativni pomak u našem radu, tako da smo se opredelili da video izveštaji i video sadržaji uopšte budu glavni format kojim ćemo komunicirati i prenositi svoje utiske i priče iz Barselone. Uvereni smo da ćete i vi pozdraviti ovaj potez, budući da će na taj način i informacije dolaziti do vas dosta brže, kao i da ćete moći da steknete daleko potpuniji utisak nego da čitate klasičnu vest sa pratećim fotografijama.\nVerujemo da ćete imati puno razloga da budete uz nas u narednom periodu. Mi ćemo vam ih svakako doneti u povećem broju, iz dana u dan kako bude proticala manifestacija u Barseloni. U planu nam je da ovo preraste u tradiciju, kao i da na sličan način pokrijemo bar još neki svetski sajam na evropskom kontinentu – da ne okolišamo, sa naglaskom na IFA u Berlinu – ali otom potom.\nBudite spremni za mnoštvo interesantnih sadržaja na našem sajtu. U ovakvom sastavu nikada nije odlazila nijedna ekipa iz Srbije. Takođe treba imati u vidu da će se na licu mesta naći ljudi koji i inače testiraju uređaje i čije će mišljenje biti veoma kompetentno, te koji neće pričati prazne priče već prenositi žive utiske, sa naglaskom na hands-on videe sa lica mesta. Dakle, sve ono što su, cenimo, čitaoci oduvek želeli da vide na jednom srpskom sajtu koji je lider na svom polju interesovanja i delanja, a što jedan čovek ne može da postigne.\nBiramo najbolji smartfon 2014. godine\nReč urednika: Zašto volimo telefone sa velikim ekranima


Kanađani na hidroelektrani Bistrica - Gradjevinarstvo.rs\nKanađani na hidroelektrani Bistrica\n10.06.2013. | Politika\nNova strategija razvoja energetike, kojom je planirano da Srbija u narednih 10 godina ima na raspolaganju nove elektrane, snage oko 3.000 megavata, privodi se kraju i prva verzija će uskoro biti završena, izjavio je pomoćnik ministra energetike Dejan Trifunović. Strategija je, objasnio je on, značajna zbog investicija, a neki od prioritetnih projekata su izgradnja TE "Kostolac B3", koji bi mogao da bude na mreži 2018. ili 2019. godine, kao i reverzibilna HE "Bistrica" (kod Nove Varoši).\nIzvor iz vlade, upućen u celu problematiku, pita zašto bi se čekala decenija da se reverzibilna hidrocentrala "Bistrica" sagradi, ako odavno postoje zainteresovani – Austrijanci, Kinezi, Kanađani. Isti izvor kaže da je kineska kompanija CWE, u dogovoru s našim vlastima, trebalo da do marta ove godine dostavi finansijsku i tehničku ponudu za "Bistricu", ali da ne uspevaju, jer im je iz Ministarstva energetike i EPS-a, navodno rečeno da nije vreme za ovaj projekat.\nDr Zorana Mihajlović, ministar energetike, kaže da nema delegacije koju nije primila.\n- Ako je neko drugi i pokazao interesovanje za gradnju "Bistrice" iz ministarstva im je uvek predočeno da imamo strateški sporazum s Kanadom, odnosno kompanijom "Lavalin-Kina nuklear", koja ja zainteresovana za gradnju "Bistrice". Činjenica je da sporazum tek treba da prođe Skupštinu i da za sada još ništa nije definitivno dogovoreno, a delegacija "Lavalina" sredinom ovog meseca treba da dođe u Beograd, objasnila je ministar Mihajlović.\n- Srbija s Kanadom ima strateški sporazum za "Bistricu", ali smo otvoreni za saradnju, tako da navodi o tome da smo se obavezali prema kineskom CWE nije tačna, objasnila je ona. Kanadska kompanija "Lavalin" je odavno zainteresovana za "Bistricu", a za Srbiju je najvažnije da ima sigurnog partnera koji će se obavezati i vremenski i finansijski, kako bi novi kapaciteti bili izgrađeni, objasnila je Mihajlovićeva.\nEPS je do sada potpisao memorandum o zajedničkom radu s austrijskom kompanijom "Andric", kinesko-kanadskim konzorcijumom "Lavalin-Kina nuklear" i kineskom kompanijom CWE, čiji su stručni timovi po potpisivanju sa EPS-om više puta posetili EPS i drinsko-limske elektrane gde su završili tehničku kao i komercijalnu ponudu. Ova hidrocentrala bi bila građena u okviru Privrednog društva drinsko-limske elektrane, s tim što bi zbog važnosti, kako je obećano, ostala u vlasništvu EPS-a radi stabilnosti elektroenergetskog sistema.\n"Bistrica" bi mogla da proizvodi vršnu struju (energija koja se proizvodi noću kada je najmanja potrošnja), neophodnu za balansiranje elektroenergetskog sistema koja na tržištu postiže najvišu cenu.\nU čitavom regionu jugoistočne Evrope postoji deficit ovakve energije, a sama realizacija je veoma povoljna, jer se računa da bi cena za izgradnju ove reverzibilne HE od 700 megavata bila oko 600 miliona evra. Ovo je manje od milion evra po instalisanom megavatu što se smatra veoma povoljnim.\nIzvor iz vlade se slaže da je za Srbiju najvažnije da ima nove kapacitete, ali ne treba gubiti iz vida činjenicu da se u međuvremenu kineska kompanija, koja je u konzorcijumu s Lavalinom, našla na "crnoj listi" Svetske banke jer je, kako su tvrdili strani mediji, uhvaćene u internacionalnoj korupciji.


Partizan će, posle vanrednog kola koje se igra u sredu, kada gostuje Smederevu, dočekati Crvenu zvezdu u Humskoj. Crveno-beli su u poslednjem međusobnom duelu bili bolji, pobedili su sa 1:0 i tako prekinuli neugodnu tradiciju, ali im to nije bilo dovoljno da nadoknade 2:0 iz prvog meča polufinala Kupa. Partizanu se tu niz teških mečeva gotovo i prekida, što se uopšte ne može reći za njegove rivale u borbi za titulu.\nI Zvezda i Vojvodina tek treba da se sastanu sa Radom, koji je propisno namučio branioca trofeja ove jeseni i igra možda i najlepši fudbal u prolećnom delu sezone, ali "građevinari" treba da gostuju i na "Karađorđu" i na "Marakani", što bi trebalo da olakša posao pretendtima na tron.\nPosebno bi moglo da bude zanimljivo poslednje kolo Jelen Superlige, kada će Vojvodina ugostiti Crvenu zvezdu. Partizan će tada biti gost Slobode, a nema sumnje da, kako god se razvijala situacija u poslednjih osam rundi nadmetanja - sledi najuzbudljivija završnica šampionata naše zemlje od kada se nekadašnja SFRJ raspala. Trka u troje je i zvanično počela, a evo i ko sa kim igra do kraja prvenstva:


Karkin ponovo Turkovićev advokat - CIN\nZijad Turković je odabrao Fahriju Karkina kao branioca po službenoj dužnosti, iako mu je ovaj advokat na pretprošlom ročištu otkazao punomoć i zatražio od Sudskog vijeća Suda BiH da ga razriješi dužnosti.\nKarkin je tada izjavio da je odluku donio jer je ubijeđen da ne može odbraniti svog klijenta.\nTurković je prvo sam angažovao Karkina, a nakon otkazivanja punomoći pružena mu je mogućnost da odabere novog branioca sa liste advokata po službenoj dužnosti.\nKarkin se na današnjem ročištu obratio Sudskom vijeću, rekavši da je pročitao rješenje o svom angažmanu te da je ova odluka najvjerovatnije i Turkovićeva želja. Nakon prijema rješenja o angažmanu otišao je da posjeti Turkovića, ali mu to u zatvoru nisu dozvolili, navodeći da još nisu dobili rješenje. Karkin kaže da zbog toga nije mogao dobiti medicinsku dokumentaciju koja potvrđuje da je Turković sa prošlog ročišta odsustvovao zbog bolesti.\nSudija Izo Tankić, predsjedavajući Vijeća, rekao je da je dozvola za ulazak u zatvor i posjetu optuženom odmah upućena toj ustanovi te da nije greška suda to što Karkin nije mogao posjetiti svog branjenika.\nCentar za istraživačko novinarstvo (CIN) iz Sarajeva već je pisao o slučajevima gdje su optuženi prvo sami angažovali advokate, a potom ih dobili od suda po službenoj dužnosti.\nZijad Turković je optužen za organizovani kriminal, trgovinu drogama, razbojništvo, iznudu, trgovinu oružjem i druga djela. Između ostalog, tereti se za: pet ubistava, tri pokušaja ubistva te pljačku 2,5 miliona KM u Cargo centru Međunarodnog sarajevskog aerodroma.\nKao svjedok Tužilaštva BiH danas je svjedočio Josip Biletić iz Viteza o okolnostima pod kojima je upoznao Marija Tolića, Vernera Ajdarija i Midhata Mekića za čije ubistvo su optuženi Turković i njegova grupa. Biletić je naveo da ga je sa Turkovićem upoznao Tolić i da je jednom na njegovu molbu posudio 30.000 KM za Turkovićevu kauciju. Novac je kasnije dobio nazad.\nBiletić je posvjedočio da je Tolića posljednji put vidio prvog dana proljeća 2010. godine te da je izgledao veoma uznemiren. Nedugo nakon toga saznao je da je Tolić nestao.\nNakon saslušanja Biletića i iznošenja nalaza vještaka hemijske struke Elmire Karahasanović, Tužilaštvo je nastavilo sa iznošenjem materijalnih dokaza. Sudu su priložene finansijske istrage vođene protiv optuženih za organizovani kriminal koje se najvećim dijelom tiču pranja novca.


Gubitak u prvom kvartalu 2,1 milion eura – Borba\nGubitak u prvom kvartalu 2,1 milion eura\nU saopštenju se navodi da je Odbor direktora razmatrao aktuelna pitanja kompanijskog rada i poslovanja u prethodna tri mjeseca, a poseban akcenat je dat sagledavanju pravovremenog reagovanja u uslovima djelovanja koronavirusa.\nOcijenjeno je da je to prouzrokovalo velike i očigledne štetne posljedice po redovno poslovanje, koje je usljed toga nesumnjivo poremećeno, sa velikim stepenom vjerovatnoće da će takvo stanje biti i u narednom periodu, i nakon ukidanja vanrednih mjera.\nOdbor je zaključio da su do momenta proglašenja pandemije koronavirusa i uvođenja vanredne situacije i niza mjera, rezultati kompanijskog poslovanja su bili pozitivniji u odnosu na uporedni period prošle godine.\nNavodi se da je kompanija je, bez obzira na sva poslovna iznenađenja izazvana pandemijom, uspjela da zadovolji zahtjeve složenog proizvodno-tehnološkog rada i blagovremeno završi sve planirane agro-tehničke i tehnološke operacije.\n“Zbog toga sa ponosom konstatujemo da su naši zasadi i drugi proizvodni kapaciteti u izvanrednom stanju”, kaže se u saopštenju.\nOdbor je informisan o stanju i problemima na tržištu prodaje, koji su nastali sredinom marta obustavljanjem poslovnih aktivnosti sa distributerima/kupcima, kao i prekidom rada pojedinih kompanijskih organizaciono-poslovnih cjelina.\nNavodi se da je Sektor prodaje i marketinga izvijestio Odbor da je došlo do automatskog pada prodaje za preko 80 odsto na gotovo svim tržištima, tako da je prekid istovremeno prijetio i čitavom kompanijskom reproduktivnom procesu.\n“Od nedavnog ublažavanja i ukidanja brojnih, povodom pandemije koronavirusa, uvedenih medicinskih mjera, tržište počinje ponovo da se pokreće i funkcioniše, iako i dalje u smanjenom obimu”, kaže se u saopštenju.\nOdbor je prihvatio izvještaj menadžmenta o poslovanju u prvom kvartalu ove godine, u kojem se navodi da su ostvareni prihodi u iznosu od 2,2 miliona eura, što je za oko 500 hiljada eura manje nego u istom periodu prošle godine.\n“Posebno je izražen pad na inostranim tržištima. Projekcije su da će se, zbog djelovanja koronavirusa i iz tog razloga izazvanih poremećaja na tržištu, do kraja godine ostvariti pad prodaje za oko 30 odsto”, navodi se u saopštenju.\nDodaje se da su ukupni rashodi u prvom kvaratalu na nivou prošlogodinjih i iznose 5,8 miliona eura.\n“U prvom kvartalu Kompanija je ostvarila je gubitak od 2,1 milion eura. Inače, negativan finansijski rezultat u prvom i drugom kvartalu je uobičajen za ovu kompaniju, jer se tek po završetku berbe vinskog grožđa u trećem kvartalu može očekivati i realno ostvariti pozitivan poslovni rezultat”, kaže se u saopštenju.\nNavodi se da je Odbor direktora dao podršku menadžmentu da nastavi sa svim poslovnim aktivnostima, prije svega na tržištu prodaje.\n“Ali i primjeni svih agro-tehničkih mjera za pripremu proizvodnje, u skladu sa poštovanjem zvanično utvrđenih i verifikovanih procedura, uz uvažavanje brojnih i nepredvidljivih specifičnosti same poljoprivredne proizvodnje”, dodaje se u saopštenju.


„Jačanje kapaciteta zadruga i udruženja poljoprivrednika u Srbiji“ (VIDEO)\napril 26, 2018\tDruštvo ostavite komentar\nU Regionalnoj privrednoj komori Zaječarskog i Borskog upravnog okruga u Zaječaru održan je seminar „Jačanje kapaciteta zadruga i udruženja poljoprivrednika u Republici Srbiji“. Obuka je bila namenjena zadrugama i udruženjima poljoprivrednih proizvodjača. Organizovana je u okviru projekta „Pomoć za trgovinu-podrška razvoju proizvodnih kapaciteta agroindustrijskog sektora u Srbiji“ koji finansira Vlada Ruske Federacije, a koji implementira Program za razvoj Ujedinjenih nacija.\n“Mi imamo dosta tema koje obradjujemo, a koje se konkretno tiču različitih aspekata razvoja Udruženja I Zadruga koje posluju na teritoriji Srbije. Trening se sprovodi u celoj Srbiji I namenjen je prvenstveno Udruženjima I Zadrugama I eventualno nekim neformalnim grupama koje žele da krenu u neki način udruživanja”, istakla je Tamara Živadinović iz firme Mena group.\n“Naši ljudi dobro znaju šta znači udruživanje, dosta su suočeni sa nekim organizacionim problemima ne zbog svoje neorganizacije, već zbog nekih pravnih , administrativnih I finansijskih problema ,I zainteresovani su za razmenu iskustava I to je ključ svega”, dodala je ona.\nudruzenje poljoprivrednika zadruga\t2018-04-26\nTagoviudruzenje poljoprivrednika zadruga\nPrethodno Setva se bliži kraju\nSledeće 70 godina Istorijskog arhiva „Timočka krajina“ (VIDEO)


Edukacija učenika o održivom razvoju i zaštiti životne sredine - www.025.rs\nwww.025.rs / SOMBOR / DRUŠTVO / Edukacija učenika o održivom razvoju i zaštiti životne sredine\nEdukacija učenika o održivom razvoju i zaštiti životne sredine\nOpstanak čovečanstva u uskoj vezi je sa životnom sredinom. Zdrava, odnosno što zdravija životna sredina imperativ je kako opstanka, tako i razvoja društva. Otuda i potreba za edukacijom najmlađe populacije o jačanju svesti o potrebi zaštite životne sredine.\nShvatajući značaj i održivog razvoja i zaštite životne sredine, Gradska uprava grada Sombora, već nekoliko godina, angažuje stručnjake organizacije „Ambasadori održivog razvoja i zaštite životne sredine“ radi edukacije učenika osnovne škole.\nOve godine radionice, na kojima su učesnici bili učenici četvrtog i šestog razreda osnovne škole, održane su u Osnovnoj školi „Ivan Goran Kovačić“ u Stanišiću i OŠ „Petar Kočić“ u Riđici.\nEdukacija bi trebalo da se nastavi u septembru, organizovanjem radionica u OŠ „Laza Kostić“ u Gakovu i odeljenju ove škole u Rastini.\nTags: Edukacija učenika, zaštita životne sredine\nDomu za stare i penzionere milion dinara za javne radove


Pobeda Marjanovića u repesažu za plasman u polufinale - Sportske vesti - Savremenisport.com\nNaslovna :: Sportske vesti ::\tPobeda Marjanovića u repesažu za plasman u polufinale\nPobeda Marjanovića u repesažu za plasman u polufinale\nMarko Marjanović u subotu, 17. juna 2017, veslaće za plasman u Svetskog kupa u Poznanju. Naš skifista je s vremenom 6:58.30 trijumfovao u svojoj, četvrtoj, grupi repesaža i tako se, uz drugoplasirani čamac Argentine 1 (7:00.96) domogao subotnjeg polufinala (11.32 č).\nTreće, četvrto i peto mesto zauzele su Argentina2 (7:03.76), Kazahstan (7:09.24) i Japan2 (7:15.64) koji će veslati u utešnim polufinalima. Marjanović, koji je u petak pre podne imao tešku trku u kvalifikacijama, nešto slabije je startovao u repesažu. Posle prvih 500 metara bio je treći, nakon 1.000 m drugi, ali je na ulasku u poslednju četvrtinu trke izbio na prvo mesto koje je sačuvao do kraja.\nU polufinale, u koje su se direktno iz kvalifikacija plasirali čamci Nemačke, Kube, Hrvatske i Novog Zelanda, iz prve grupe repesaža otišle su Velika Britanija2 (6:57.67) i Finska (6:59.13), iz druge Belorusija (6:59.70) i Čile (7:03.07), a iz treće Švajcarska (7:04.43) i Velika Britanija1 (7:07.03). Marjanović će ujedno biti jedini naš predstavnik u Poznanju koji će se naći na stazi u subotu, budući da se dvojac bez kormilara Miloš Vasić, Nenad Beđik direktno plasirao u nedeljno finale.


Press Online :: Beograd :: ŠOK NA PROMOCIJI OFICIRA Devojka se našla usred kolone, a onda je mladi vojnik učinio nešto NEOČEKIVANO / print=true\nRomantični čin prosidbe obeležio je ovogodišnju promociju najmlađih oficira Vojske Srbije. Nakon zvanične ceremonije jedan od mladih vojnika osmislio je posebnu koreografiju uz pomoć svojih kolega i na nesvakidašnji način iznenadio svoju izabranicu.\nDok je vojska defilovala ispred Doma Narodne skupštine zbunjena devojka nepomično je stajala ispred svog oficira.\nSve ovo zabeleženo je na snimku koji je osvanuo na društvenim mrežama koji je postao apsolutni hit. Među brojnim komentarima, izdvajaju se oni u kojima su srdačne čestitke upućene budućem mladom bračnom paru. Neki su im poželeli mnogo dece, drugi da ljubav traje večno i da ih sreća prati, a bilo je i onih šaljivih komentara u stilu "kako da ga odbije kada su svi naoružani".\nFoto: Facebook/Dnevna doza lepog / screenshot\nKad je vojnik kleknuo, sve je bilo jasno...\n- Dobro kaže Jorović Rade: ”Žene vole oficireee” - glasio je jedan od komentara, a mnogi momci čestitali su mladom oficiru na hrabrom i originalnom činu.


Koliko dobro komuniciraju udruženja građana? #Praćka - Dijalog.net\nNaslovna Civilno društvo Koliko dobro komuniciraju udruženja građana? #Praćka\nPrva nacionalna konferencija o primeni PR-a u organizacijama civilnog društva #PRacka održana je 19.11.2014., i okupila je 70 predstavnika organizacija civilnog društva iz cele Srbije i 20 predavača iz oblasti online marketinga, weba, jezika, pisma, kao i PR menadžera/ki iz biznis, civilnog i javnog sektora.\nKonferenciju su organizovala udruženja građana Srbija u pokretu i Građanske inicijative.\nAngelina Radulović, novinarka i NVO aktivistkinja, na blogu piskaralo.com prenela je svoje utiske sa održane konferencije.\nPredhodno Osuda napada na člana pregovaračkog tima AKS\nSledeće Savet za spoljne poslove EU dogovorio novi pristup za Bosnu\nTop Tags Vlada Republike Srbije lokalna samouprava Civilno društvo Evropska unija Srbija i Evropska unija OCD Evropska komisija evropske integracije Politika Pravosuđe mladi Društvo mediji vladavina prava konkurs


Država će obezbediti dovoljno energije i energenata za zimu\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da država čini sve da obezbedi dovoljne količine sirove nafte, naftnih derivata, uglja i električne energije za zimu, dodajući da se ne očekuju nestašice ili restrikcije.\nMihajlović je, gostujući na Televiziji „K1“, navela da već sada imamo značajne količine benzina, TNG-a, mazuta i kerozina u rezervama, a radiće se na tome da podignemo rezerve nafte i naftnih derivata na 90 dana, iako to nije obaveza.\nOna je objasnila da šesti paket sankcija EU Ruskoj Federaciji daje period od šest meseci za sirovu naftu, a osam meseci za naftne derivate, da države nađu način da obezbede snabdevanje naftom i derivatima drugog porekla osim iz Rusije.\nNIS i do sada nije nabavljao samo rusku naftu, nego i naftu iz Iraka i drugih zemalja. Izvesno je da će nas to finansijski koštati jer će i druge zemlje morati da se preorijentišu, što će povećati tražnju i cene će porasti. Ali, šta god da se dešava, naš zadatak je da obezbedimo svojoj zemlji sve što nam je potrebno, rekla je Mihajlović.\nKad je reč o snabdevanju gasom, ona je predočila da, zahvaljujući dogovoru predsednika Srbije i Ruske Federacije, naša zemlja ima obezbeđene 2,2 milijarde kubnih metara gasa godišnje iz Rusije, pri čemu godišnje troši približno tri milijarde kubnih metara gasa.\nPotpredsednica Vlade je ukazala na to da će se razlika obezbediti jednim delom iz gasnog skladišta u Mađarskoj, a delom iz gasnog skladišta u Banatskom Dvoru, dok ćemo iduće godine imati mogućnost da približno 40 odsto gasa dobijamo gasovodom Niš-Dimitrovgrad.\nOčekujemo da to bude pre svega gas iz Azerbejdžana i već sada počinju razgovori da rezervišemo kapacitete za trenutak kad gradnja tog gasovoda bude završena, naglasila je Mihajlović.\nOna je, govoreći o EPS-u, navela da to preduzeće trenutno uvozi deo električne energije i da mu je država omogućila da uveze i ugalj koji nedostaje dok ne podigne sopstvenu proizvodnju na nivo koji je potreban.\nPotpredsednica Vlade je rekla da će do kraja godine verovatno biti utrošeno milijardu evra za uvoz električne energije i uglja, pri čemu bi sa svim što EPS sada ulaže i preduzima, pre svega na kopovima, trebalo da početkom 2024. godine imamo proizvodnju električne energije koja može da pokrije naše potrebe.\nSa sajta Vlade, 07.06.2022 - https://www.srbija.gov.rs/vest/633259/drzava-ce-obezbediti-dovoljno-energije-i-energenata-za-zimu.php\nEnergetska tranzicija i zelena energija\nosnova za dugoročan privredni razvoj\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da su za dugoročnu energetsku bezbednost neophodni energetska tranzicija i veće korišćenje zelene energije i da Srbija može da bude regionalni lider u procesu dekarbonizacije.\nMihajlović je, na konferenciji „Serbia goes green“, istakla da je važno da svakodnevno pričamo o životnoj sredini i o tome koje korake je država preduzela da smanji emisiju štetnih gasova.\nPostavili smo temelje donošenjem novog zakonodavnog okvira, bez kojeg nema ni investicija i razvoja, rekla je potpredsednica Vlade, uz napomenu da Srbija prvi put ima Zakon o korišćenju OIE i Zakon o racionalnoj upotrebi energije i energetskoj efikasnosti.\nPrema njenim rečima, naši zakoni su potpuno usklađeni sa evropskim standardima, ne samo zato što smo na putu ka članstvu u EU, već zato što je to osnova modernih i zdravijih rešenja.\nOna je navela da je Ministarstvo pripremilo i novi plan investicija sa projektima vrednim ukupno 35 milijardi evra, sa težištem na OIE i izgradnji RHE.\nIzrađujemo i nacionalni plan za klimu i energetiku i strategiju razvoja energetike koji će odrediti put naše energetike u narednih 20 do 40 godina, predočila je potpredsednica Vlade.\nNaša vizija je da do 2050. godine budemo potpuno dekarbonizovana zemlja, a da do 2030. povećamo procenat energije dobijene iz OIE, konkretno iz energije sunca i vetra i da taj procenat sa trenutnih 3,5 povećamo na bar 15 odsto, a da istovremeno smanjujemo proizvodnju iz termosektora, objasnila je Mihajlović.\nOna je naglasila da je društveni konsenzus podjednako važan kao normativni i strateški okvir, i da je neophodno da svi zajedno razmišljamo o tome da kako da povećamo štednju energije i da o životnoj sredini govorimo u svim sferama, da deca od malih nogu shvate značaj životne sredine jer je to naša budućnost.\nSa sajta Vlade, 07.06.2022 - https://www.srbija.gov.rs/vest/633292/energetska-tranzicija-i-zelena-energija-osnova-za-dugorocan-privredni-razvoj.php


PCVesti - Tandberg, sada deo kompanije Cisco, predstavio je Movi 4 i Movi za Mac računare\nTandberg, sada deo kompanije Cisco, predstavio je Movi 4 i Movi za Mac računare\nby newsmasteron 07.09.2010\nBeograd, Srbija (7. septembar, 2010) – Cisco je potvrdio svoju posvećenost ka interoperabilnosti kroz novi Tandberg Movi 4 i Movi za Mac računare, PC video rešenje poslovnog kvaliteta namenjeno preduzećima.\nMovi je ekonomično mobilno video rešenje koje dozvoljava korisnicima da budu u vizuelnom kontaktu sa kolegama, kupcima ili dobavljačima, a koje pritom nudi video poslovnog kvaliteta. Movi omogućava pristup hiljadama korisnika da se priključe sa javnih mesta ili daljinski ka svojim kancelarijama kada im je to potrebno, uz samo PC ili Mac i USB kameru. Takođe, u poređenju sa Mac ili PC video rešenjima namenjenim potrošačima, Movi nudi besprekoran kvalitet, pouzdanost i lakoću pri upotrebi.\nNova verzija koja će biti dostupna od trećeg kvartala 2010, dolazi sa unapređenim funkcijama i povećanom interoperabilnosti, uključujući Far End Camera Control (FECC), MultiwayTM, ClearPath, Interactive Connectivity Establishment (ICE) Protocol – klijent protocol, koji dozvoljava kranjoj tački (endpoint) da odredi najbolju moguću putanju za udaljeni sistem i Movi Mac klijent.\nU kombinaciji sa TANDBERG Video kompunikacionim serverom (VCS), Movi omogućava da bilo koji PC postane video sistem poslovnog kvaliteta, koji besprekorno povezuje korisnike na bilo koji H.323 i SIP bazirani video i sistem za teleprezentaciju. U kombinaciji sa TANDBERG PrecisionHD USB kamerom, Movi omogućava video prikaz visoke definicije 720p sa 30fps, kako bi obezbedio najvišu rezoluciju za najbolji izgled razgovora. Ovo znači da kada sazivate teleprezentaciju ili video konferenciju, Movi će raditi sa superiornim HD kvalitetom, kako bi omogućio najbolje vizuelno iskustvo svim učesnicima.\nKao rešenje napravljeno po standardima, Movi je interoperabilan sa standardima bilo kojeg video sistema namenjenog preduzećima. Rešenje nudi korisnicima pristup direktorijumima iz TANDBERG Management Suite (TMS) i drugih video alata, kao što su TANDBERG FindMe ™. FindMe pomaže korisnicima da sa lakoćom specificiraju koja krajnja tačka (samo za video i audio) treba da zazvoni kada neko pozove korisnikov FindMe ID.\nMovi 4, nagrađivano rešenje, najnovije generacije uključuje Multiway™ mogućnost, koja daje korisnicima da trenutno i lako iniciraju ad-hoc multi-site pozive sa krajnje tačke koristeći kombinovanu snagu video komunikacionog servera (VCS) i Tandberg multipoint kontrolne tačke (MCU). Ova mogućnost kreira most između potpune kolaboracije i mogućnosti da se komunicira sa više ljudi bez potrebe da se zakazuje poziv na MCU. Movi postaje jedino rešenje ovog tipa koje omogućava korisniku da inicira ad-hoc pozive sa više mesta sa PC-a ili Mac-a.\nFar End Camera Contorl (FECC) mogućnost da se kontroliše kamera u skladu sa uređajima sa pan&tilt kamera opcijom sa kranje tačke, dodata je u Movi, u cilju da se ispune zahtevi korisnika telemedicine. Kroz ovu opciju, lekari su u mogućnosti da vode razogovore sa pacijentima bilo gde koristeći Movi.\nNegativni efekti gubitka paketa u ne-optimizovanim mrežama su sada minimizovani sa ClearPath rešenjem. Ova tehnologija omogućava optimalnu komunikaciju kada se konektuje sa mobilnih lokacija i produžava domet video standarda omogućavajući komunikaciju poslovnog kvaliteta. ClearPath takođe radi sa uređajima baziranim na drugim standardima, čineći Movi mobilnim uređajem koje omogućava izbor.\nUkoliko ClearPath i Multiway kreiraju perfektne uslove za mobilnost i optimalnu komunikaciju, Interactive Connectivity Establishment (ICE) je idealno napravljen za aplikacije koje rade od kuće i odvaja signal i medije i dinamički pronalazi najkraću putanju između uređaja. U isto vreme, ICE je optimizovan za Movi i izvan firewall-a i igra kritičnu ulogu u omogućavanju videa za kućne i radnike koji rade daljinski.\nNova Movi verzija sadrži i Movi Mac klijent, koji donosi potpunu kompatibilnost sa Mac korisnicima, što je od kritičnog značaja za dvostruka Mac-PC okruženja. Ova mogućnost čini Movi pogodnim rešenjem za edukaciju institucija i pojačava privrženost kompanije Cisco ka interoperabilnosti, dajući Totalno Rešenje za Mac zajednicu. Totalno Rešenje je razvijeno od strane Tandberga i predstavlja sveobuhvatan sistem video komunikacije koja uključuje teleprezentaciju, infrastrukturne proizvode, multipoint kontrolne jedinice (MCU) i platforme za video menadžment.\nCisco, (NASDAQ: CSCO), svetski lider u umrežavanju, koji transformiše kako se ljudi umrežavaju, komuniciraju i sarađuju, slavi 25 godina tehnološke inovacije, operativne izvrsnosti i korporativne socijalne odgovornosti. Informacije o kompaniji Cisco mogu da se nađu na http://www.cisco.com. Za trenutne vesti molimo vas da posetite http://newsroom.cisco.com.\nNokia protiv Applea – 3. runda\nSamsung predstavio korisnicima put za kreiranje “pametnijeg” života


Mondo\t13.04.2018 08:59\nU saopštenju iz kancelarije premijerke navodi se da je kabinet "saglasan sa potrebom da se preduzme akcija da se olakša humanitarna nevolja i da Asadov režim odvrati od dalje upotrebe hemijskog oružja".\nMej je prethodno pozvala ministre da se vrate sa odmora kako bi se organizovao sastanak na temu odgovora Velike Britanije na ono što je britanski premijer nazvala "varvarskim napadom koji ne može da se ne ospori", misleći na navodni hemijski napad na islamističke pobunjenike u Siriji.\nBBC je juče preneo da je Mejova spremna da dozvoli Britaniji da učestvuje u akciji koju će predvoditi SAD, bez prethodnog odobrenja od Parlamenta, i dodala da sve ukazuje na to da je sirijska vlada odgovorna za napad koji je izvršen u subotu, 7. aprila.\n"Dejli telegraf" je preneo da je Mejova naredila da se britanske podmornice u Siriji pomere na domet projektila, kako bi bile spremne za napad.\nVelika Britanija vrši vazdušne napade na Siriju iz vojne baze na Kipru, ali isključivo protiv meta koje su povezane sa terorističkom grupom Islamska država.\nOvoga puta britanski premijer neće pitati Parlament o napadu na Siriju, kao što je to urađeno 2013. godine. Razlog je jednostavan, velika je verovatnoća da bi predlog bio odbačen kao i tada, što je kasnije odvratilo i administraciju bivšeg predsednika SAD Baraka Obame, od namere da izvrši takve napade.\nZapadu se žuri da preokrene ratnu sreću u Siriji, jer Islamska država je poražena a pobunjeničkim grupama koje godinama vojno i finansijski protiv Asadovog režima podržavaju SAD, Britanija i Francuska, ostala je samo jedna provincija koju kontrolišu.\nFRANCUSKA JOŠ ODLUČUJE, NEMCI REKLI "NAJN"\nFrancuski ministar spoljnih poslova, Žan-Iv le Drijan, rekao je danas da će Francuska u narednim danima odlučiti da li će vojno intervenisati zbog navodnog hemijskog napada u Siriji. Šef francuske diplomatije je novinarima u Rumuniji rekao da će predsednik Emanuel Makron odlučiti da li da se izvede udar zbog "nepoštovanja međunarodne konvencije protiv hemijskog oružja", što je za Francusku "crvena linija". Upitan o konsultacijama sa SAD, koje su takođe zapretile vojnom akcijom, le Drian je rekao da "Francuska samostalno donosi odluke".\nNemačka kancelarka Angela Merkel izjavila je danas da Nemačka neće učestvovati u mogućoj vojnoj akciji u Siriji, ali podržava slanje poruke da je upotreba hemijskog oružja neprihtvatljiva, javlja AP. Merkel je ukazala na značaj jedinstvenog stava o evenutalnom korišćenju hemijskog oružja, za šta Zapad optužuje snage sirijskog predsednika Bašara Asada.\nSećanje na Irak\nBritanski podanici imaju loše iskustvo sa napadima svojih vojnih snaga na Bliskom istoku, jer je Ujedinjeno kraljevstvo uvučeno u rat protiv Sadama Huseina u kome je razoren Irak, a na osnovu, ispostavilo se lažnih, podataka o hemijskom oružju koje tadašnji premijer Toni Bler servirao javnosti.\n1. luda baba u meno pauzi


“EVROPSKA KOMISIJA DOZVOLILA PLAĆANJE GASA U RUBLJAMA”: ili kako Rusi žele ili katastrofa\nEvropska komisija poslala je pismo zemljama članicama Evropske uniji sa objašnjenjem da kompanije iz EU, pri poštovanju određenih uslova, mogu plaćati ruski gas u rubaljima, a da to ne bude kršenje sankcija uvedenih protiv Moskve, prenela je britanska novinska agencija Rojters.\nEvropska komisija je istakla da je moguće uplatiti dolare ili evre na račun kod neke ruske banke sa naknadnom konverzijom tog novca u rublje. Ova šema isključuje mogućnost blokiranja zapadnim zemljama plaćanja za ruski gas. U saopštenju se takođe navodi da je ovo samo njen „savet“ jer nema ovlašćenje da u toj oblasti nešto zabranjuje i propisuje.\nOvaj ,,savet” Evropske komisije odmah je izazvao reakcije Rusije, pa je zamenik predsednika ruskog Saveta bezbednosti Dmitrij Medvedev: ,,Evropska komisija je dopustila plaćanje gasa u rubljama. Mi cenimo doslednost i principijelnost naših evropskih partnera”.\nOvim svojim ironičnim rečima Medvedev je dodao smajlije, pa dodao: ,,MMF je ocenio da EU bez ruskog gasa neće izdržati duže od šest meseci. Ako ćemo ozbiljno: neće izdržati ni nedelju dana”, naveo je on.\nTagovi: dozvolila plaćanje u rubljama - Evropska komisija - Medvedev - rusija


Vučić: Povući ćemo predizborni spot sa detetom ako nadležni tako odluče\n30. maj/svibanj, 2020.\nAleksandar Vučić, lider SNS na on line skupu u predizbrnoj kampanji\nPredsednik Srbije Aleksandar Vučić i lider Srpske napredne stranke (SNS) izjavio je da će stranka povući predizborni spot sa maloletnim detetom ukoliko državni organi tako odluče.\nOn je istovremeno ocenio da bi mu odluka nadležnih organa da povuče spot bila čudna, "jer bi se to prvi put dogodilo u svetu, a svakako u Srbiji".\n"A što da se zabrani? Zloupotreba deteta? Oni su imali decu u skoro svim spotovima, ja ću danas da vam izlistam 50 njihovih spotova. Ovde je važno da imate saglasnost roditelja, a mi imamo saglasnost", rekao je Vučić tokom obilaska gradilišta brze pruge Beograd-Budimpešta u Staroj Pazovi.\nPrethodno je Stranka slobode i pravde (SSP), čiji je lider Dragan Đilas, zatražila od Regulatornog tela za elektronske medije (REM) da u roku od 24 časa zakaže vanrednu sednicu na kojoj će zabraniti emitovanje najnovijeg predizbornog spota Srpske napredne stranke.\n"Ovaj predizborni spot je najgrublje kršenje Konvencije Ujedinjenih nacija o pravima deteta i Kodeksa o zaštiti dece od političkih zloupotreba, i nezabeležen je u istoriji predizbornih kampanja u savremenom svetu", ocenio je SSP koji bojkotuje parlamentarne i lokalne izbore zakazane za 21. jun.\nZabranu emitovanja spota SNS zatražio je i pokret "1 od 5 miliona" ocenjujući da Vučić spotom zloupotrebljava decu kao promotere svoje politike.\n"Ovako brutalna zloupotreba dece u političke svrhe, svojstvena samo diktatorskim režimima, nezapamćena je u novijoj istoriji", naveo je "1 od 5 miliona" koji su najavili učešće na izborima.\nU predizbornom spotu SNS uz predsednika ove stranke Aleksandra Vučića pojavljuje se dete.


Oprema - Teko Mining\nTeko Mining mehanizacija sastoji se od 64 mobilne jedinice u koje se ubrajaju bageri, utovarivači, damperi, kamioni kiperi, mašine za bušenje i dr.\nPosebna pažnja pridaje se pravovremenom preventivnom održavanju.\nU Batočini raspolažemo i mlinom za proizvodnju filera koji radi 24h dnevno, 7 dana u nedelji i na kome dobijamo filer prve klase.\nTeko Mining poseduje i tri mobilna drobilična postrojenja, kao i četiri mobilna sita za prosejavanje kamena.\nAsfaltna baza Vinča je jedna od novijih na ovim prostorima, sposobna da u isto vreme isporučuje asfalte sa eruptivnim i asfalte sa krečnjačkim frakcijama, jer poseduje dvanaest vrućih bunkera, što je čini jedinstvenom u Srbiji. Asfaltna baza poseduje sistem za preradu recikliranog asfalta u boji. Potpuno je kapsulirana i kapaciteta je 240 t/h.


Preko 700 blokčein kompanija je osnovano ovog meseca u Kini, a preko 26.000 je aktivno\nBTC $ 59,622 ETH $ 2,141 XRP $ 1.35 BCH $ 687 EOS $ 6.77 DOGE $ 0.0736\nKineski preduzetnici su ovog meseca registrovali 714 blokčein firmi u Kini, što je rezultiralo ukupno 26.089 takvih kompanija koje posluju u zemlji.\nPrema podacima kompanije LongHash 26. januara, ukupan broj blokčein firmi registrovanih u Kini je 79.556, dok je 57.257 kineskih blokčein kompanija izgubilo svoj pravni status ili im je oduzeta licenca.\nOd 2009–17, broj osnovanih blokčein firmi ostao je relativno statičan na godišnjem nivou, pre primetnog skoka u 2018. godini.\nIako ostaje da se vidi da li će finansiranje i dalje ostati stabilno tokom preostalih 11 meseci 2020. godine, ako prosečna mesečna stopa osnovanih blokčein firmi ostane ista kao u januaru, Kina bi ove godine mogla da vidi 8.565 novih kompanija povezanih sa blokčeinom.\nBlokčein firme registrovane u Kini na godišnjem nivou. Izvor: LongHash\nPrema donjoj mapi, lavovski udeo, 28,5%, blokčein firmi u Kini nalazi se u provinciji Guangdung, u kojoj se nalazi grad Šenžen i deli granicu sa Hong Kongom. Oba grada su poznata po svojim tehnološkim habovima i inicijativama za primenu blokčeina u civilnoj administraciji i drugim aspektima opštinskog razvoja.\nDistribucija registrovanih blokčein firmi u Kini. Izvor: LongHash\nProsečno finansiranje ostaje malo\nPodaci takođe otkrivaju da preko 46% kineskih blokčein firmi nema više od 5.000 juana registrovanog kapitala, što je nešto manje od 721 dolara. Pored toga, 8,32% firmi ima između 721 i 1.442 dolara, 26% između 1.442 i 7.208 dolara, dok 9,17% firmi ima 7.208 ili više.\nOvaj prividni nedostatak kapitala u kineskom blokčein prostoru u skladu je s rezultatima nedavne zajedničke studije kineske medijske kuće Sinhua i platforme finansijskih podataka Rhino Data. U studiji se navodi da su ugovori o investiranju i finansiranju u kineskom blokčein prostoru pali preko 40% u 2019. godini.\nZvanični napori Kine za razvoj blokčeina\nKako je Cointelegraph izvestio u oktobru 2019., kineski predsednik Si Đinping pozvao je zemlju da ubrza usvajanje blokčein tehnologije:\nNakon najave, izveštaji sugerišu da tehnologija blokčeina brzo sazreva u Kini, jer se sve više primenjuje u vladinim projektima. Posledice Đinpingovog govora su dalekosežne, jer su neki primetili da su izveštaji koji kritikuju tehnologiju blokčeina sada zabranjeni od strane lokalnih medija.\nKineska nacionalna blokčein mreža BSN od aprila 2020. godine